open-index/open-wikipedia-markdown huggingface dataset:
കോളേജ് ഓഫ് എഞ്ചിനീയറിംഗ്, മൂന്നാർ

കേരള സർക്കാറിന്റെ  കീഴിലുള്ള  സെന്റർ  ഫോർ കണ്ടിന്യൂയിങ് എഡ്യുക്കേഷന്റെ കീഴിൽ 2000-ത്തിൽ നിലവിൽ വന്ന സർക്കാർ നിയന്ത്രിത സ്വാശ്രയ ഉന്നത വിദ്യാഭ്യാസ സ്ഥാപനമാണ്‌  **കോളേജ് ഓഫ് എഞ്ചിനീയറിംഗ് മൂന്നാർ**.

മൂന്നാറിന്റെ ഹൃദയ ഭാഗത്ത് ഇരുപത്താറു ഏക്കറിൽ ആണ് അന്താരാഷ്ട്രനിലവാരമുള്ള ഈ സ്ഥാപനം സ്ഥിതി ചെയ്യുന്നത്. അകാദമിക് ബ്ലോക്ക്  മുപ്പതായിരം  സ്ക്വയർ ഫീറ്റിലാണ് സ്ഥിതി  ചെയ്യുന്നത് . ഓൾ ഇന്ത്യ കൌൺസിൽ ഫോർ ടെക്നിക്കൽ എഡ്യുക്കേഷന്റെ അംഗീകാരമുള്ള ഈ കോളേജ് കൊച്ചിൻ യുണിവേഴ്സിറ്റിയുടെ കീഴിലാണ് പ്രവർത്തിക്കുന്നത്. നിലവിൽ കംബ്യൂട്ടർ സയൻസ്, ഇലക്ട്രൊണിക്സ് & കമ്മ്യൂണിക്കേഷൻ, ഇലക്ടിക്കൽ & ഇലക്ട്രൊണിക്സ് മൂന്നു വിഭാഗങ്ങളിലായി  ബി.ടെക് കോഴ്‌സുകളാണ്‌ ഇവിടെ നടത്തുന്നത്. നിലവിൽ പ്രിൻസിപൽ ഡോ കെ.ജി ബാലക്രിഷ്ണൻ ആൺ.

## കോഴ്സുകൾ
### ബിരുദ കോഴ്സുകൾ
#### റെഗുലർ ബി.ടെക് കോഴ്സുകൾ

#മെക്കാനിക്കൽ എൻ‌ജിനീയറിംഗ്
#ഇലക്ട്രിക്കൽ  ആന്റ് ഇലക്ട്രൊണിക്സ് എൻ‌ജിനീയറിംഗ്
#ഇലക്ട്രോണിക്സ് ആന്റ് കമ്മ്യൂണികേഷ്ൻ എൻ‌ജിനീയറിംഗ്
#കമ്പ്യൂട്ടർ സയൻസ് ആന്റ് എൻ‌ജിനീയറിംഗ്

### ബിരുദാനന്തര ബിരുദ കോഴ്സുകൾ
#### എം.ടെക് കോഴ്സുകൾ
#വി.എൽ.എസ്.ഐ ആൻഡ്‌ എമ്ബെട്ടെദ് സിസ്റ്റംസ്
#കമ്പ്യൂട്ടർ ആന്റ് ഇൻഫർമേഷൻ സയൻസ്‌

### ബിരുദാനന്തര ബിരുദ കോഴ്സുകൾ
#### എം.ടെക് കോഴ്സുകൾ
#സിവിൽ ഇഞ്ചിനീയറിംഗ് (5 കോഴ്സുകൾ)
#മെക്കാനിക്കൽ എൻ‌ജിനീയറിംഗ് (5 കോഴ്സുകൾ)
#ഇലക്ട്രിക്കൽ എൻ‌ജിനീയറിംഗ് (4 കോഴ്സുകൾ)
#ഇലക്ട്രോണിക്സ് ആന്റ് ടെലികമ്യൂണിക്കേഷൻ എൻ‌ജിനീയറിംഗ് (3 കോഴ്സുകൾ)
#കമ്പ്യൂട്ടർ സയൻസ് ആന്റ് എഞ്ചിനീയറിംങ്ങ് (2 കോഴ്സുകൾ)

## പ്രവേശനം
കോളേജിലേയ്കുള്ള പ്രവേശനം  ഈ പ്രവേശന പരീക്ഷകളുടെ അടിസ്ഥാനത്തിലാണ്.
### ബിരുദ കോഴ്സുകൾ
കേരള സർക്കാർ നടത്തുന്ന പ്രവേശന പരീക്ഷയായ [കെ.ഇ.എ.എം] (Kerala Engineering Agricultural Medical) വഴി പ്രവേശനം. തിരുവനന്തപുരത്തെ പ്രവേശന പരീക്ഷാ കണ്ട്രോളർ ആണിത്‌ സംഘടിപ്പിക്കുന്നത്‌.

### ബിരുദാനന്തര ബിരുദ കോഴ്സുകൾ
ഇന്ത്യൻ ഇൻസ്റ്റിറ്റൂട്ട് ഓഫ് ടെക്നോളജി (ഐ.ഐ.റ്റി) നടത്തുന്ന GATE പരീക്ഷ വഴി പ്രവേശനം.

## പുറമെ നിന്നുള്ള കണ്ണികൾ

*ഔദ്യോഗിക വെബ്ബ് സൈറ്റ് 

## അവലംബം


വർഗ്ഗം:കേരളത്തിലെ എഞ്ചിനീയറിങ് കോളേജുകൾ
വർഗ്ഗം:ഇടുക്കി ജില്ലയിലെ കലാലയങ്ങൾ
വർഗ്ഗം:കൊച്ചി ശാസ്ത്ര സാങ്കേതിക സർവ്വകലാശാലക്കു കീഴിലുള്ള കലാലയങ്ങൾ
വർഗ്ഗം:കേരള സാങ്കേതിക സർവ്വകലാശാലക്കു കീഴിലുള്ള കലാലയങ്ങൾ
ശകവർഷം

ഇന്ത്യയുടെ ഔദ്യോഗിക സിവിൽ കലണ്ടറാണ്** ശകവർഷം** അല്ലെങ്കിൽ **ഇന്ത്യൻ ദേശീയ കലണ്ടർ**. 1957 ൽ ഭാരത സർക്കാറിന്റെ കലണ്ടർ പരിഷ്കാര സമിതിയുടെ ശുപാർശയനുസരിച്ചു് ഇന്ത്യയുടെ ദേശീയ സിവിൽ കലണ്ടറായി ശകവർഷം അംഗീകരിക്കപ്പെട്ടു. 
## മാസങ്ങൾ
 

അധിവർഷങ്ങളിൽ ചൈത്രത്തിനു് 31 ദിനങ്ങളുണ്ടു്. മാർച്ച് 21 നു തുടങ്ങുകയും ചെയ്യും. വർഷത്തിന്റെ ആദ്യ പകുതിയിലെ മാസങ്ങൾക്കു് 31 ദിവസമാണുള്ളതു്. സൂര്യന്റെ ഉത്തര-ദക്ഷിണായനത്തിലെ വേലവു് കാരണമാണിതു്.

ഗ്രിഗോറിയൻ കലണ്ടറനുസരിച്ചുള്ള‍ 78 ാം വർഷമാണു് ശകവർഷം എണ്ണിത്തുടങ്ങുന്നതു്. അതായതു് 2008 എന്നതു് ശകവർഷത്തിൽ 1930 ആണു്.

അധിവർഷമാണോ എന്നു പരിശോധിയ്ക്കാൻ ശകവർഷത്തോടു കൂടി 78 കൂട്ടി ആ വർഷം ഗ്രിഗോറിയൻ കലണ്ടറനുസരിച്ചുള്ള‍ അധിവർഷമാണോ  എന്നു നോക്കിയാൽ മതി

## മറ്റു കലണ്ടറുകൾ
*കൊല്ല വർഷം
*ഹിജ്റ വർഷം

വർഗ്ഗം:കാലഗണനാരീതികൾ

വർഗ്ഗം:ഇന്ത്യയുടെ ദേശീയ പ്രതീകങ്ങൾ
കണ്ടംകുളത്തി ആര്യവൈദ്യശാല

[thumb|200px|[കുഴൂർ|കുഴൂരിലെ കണ്ടംകുളത്തിയുടെ - പ്രധാന ഓഫീസ് ]]
[thumb|200px|[മാള|മാളക്കടുത്ത് വലിയപറമ്പിലെ കണ്ടംകുളത്തി ആശുപത്രി]]

കേരളത്തിലെ പ്രമുഖ ആയുർവേദ വൈദ്യ ശാലയാണ് **കണ്ടംകുളത്തി ആയുർവേദ വൈദ്യശാ‍ല**. വിവിധ ആയുർവേദമരുന്നുകൾ നിർമ്മിക്കുന്നതിനോടൊപ്പം ആയുർവേദ ആശുപത്രികളും‍ നടത്തുന്നു. കണ്ടംകുളത്തി ആയുർവേദവൈദ്യശാലയുടെ പ്രധാന ഓഫീസ് തൃശ്ശൂർ ജില്ലയിലെ കുഴൂർ എന്ന ഗ്രാമത്തിലാണ്‌. അന്നമനട പഞ്ചായത്തിൽപ്പെടുന്ന വലിയപറമ്പ് എന്ന സ്ഥലത്ത് കണ്ടംകുളത്തിയുടെ പ്രധാന ആശുപത്രി സ്ഥിതി ചെയ്യുന്നു.

## സ്ഥാപനചരിത്രം
കണ്ടംകുളത്തി ആയുർവേദ വൈദ്യശാലയുടെ സ്ഥാ‍പകൻ പത്രോസ് വൈദ്യർ ആണ്. 1980 കാ‍ലഘട്ടത്തിൽ ഒരു ചെറിയ വൈദ്യശാ‍ലയായി നടത്തിയിരുന്ന അദ്ദേഹം ഇവിടെ വൈദ്യശാലയിലേക്കുള്ള മരുന്നുകൾ തയ്യാറാക്കുന്നത് സ്വയം ആയിരുന്നു.  . അന്നും കുഴൂർ എന്ന സ്ഥലത്ത് സ്ഥിതി ചെയ്തു കൊണ്ട് പ്രവർത്തിച്ചിരുന്ന ഈ ചെറിയ വൈദ്യശാ‍ല കെ. പി. പത്രോസ് വൈദ്യരുടെ തന്റേതായ ചികിത്സ രീതികളിൽ പ്രസിദ്ധമായി തീർന്നു. അദ്ദേഹത്തിന്റെ കുറിപ്പുകളാണ് ഇന്നും ഇവിടെ ഉത്പാദിപ്പിക്കപ്പെടുന്ന മരുന്നുകളുടെ അടിസ്ഥാനം.

1987 ൽ വ്യവസായിക അടിസ്ഥാനത്തിൽ ഇവിടെ ആയുർവേദ മരുന്നുകൾ ഉത്പാദിപ്പിക്കാൻ തുടങ്ങിയത്. ഇന്ന് 450 ലധികം ആയുർവേദമരുന്നുകൾ മാർക്കറ്റിൽ കണ്ടംകുളത്തിയുടെ പേരിൽ ലഭ്യമാണ്. ഇതുകൂടാതെ ആയുർവേദ ചികിത്സക്കായി കണ്ടംകുളത്തിൽ ആശുപത്രികളും സ്ഥാപിച്ചിട്ടുണ്ട്.  ആലുവ, മാള,  മൂന്നാർ, കോവളം, കൊച്ചി എന്നിവടങ്ങളിൽ ആയുർവേദ ചികിത്സ ആശുപത്രികൾ സ്ഥിതി ചെയ്യുന്നു.

## അവലംബം
കാളത്തേക്ക്

right|thumb|250px
കാളകളെ ഉപയോഗിച്ചു ജലസേചനം നടത്താനുതകുന്ന നാടൻ സമ്പ്രദായമാണ്‌ **കാളത്തേക്ക്** അഥവാ **കബാലൈ**‌. കേരളത്തിലും ചില ദക്ഷിണേന്ത്യൻ സംസ്ഥാനങ്ങളിലും കാളത്തേക്ക് ഉപയോഗിച്ചിരുന്നു എങ്കിലും ആധുനിക മോട്ടോർ പമ്പുകൾ ഇവയെ പുറന്തള്ളിയിരിക്കുന്നു. 

കബാലൈ എന്നു പേരുള്ള ഒരു ഗണിതജ്ഞനാണ്‌ ഇതിന്റെ ഉപജ്ഞാതാവ്. മോട്ടോർ പമ്പിനെ അപേക്ഷിച്ച് അല്പ്പം മാത്രമാണ്‌ ഇതിന്റെ ദക്ഷതയിൽ കുറവുള്ളത്. ഒരാളും ഒരു കാളയുമാണ്‌ കാളത്തേക്ക് പ്രവർത്തിപ്പിക്കുന്നതിന്‌ ആവശ്യമുള്ളത്. ഇതിന്റെ ഉത്തരേന്ത്യൻ പതിപ്പിന്‌ രണ്ടാളുടെ ആവശ്യമുണ്ട്.

ആഴമുള്ള ജലാശയങ്ങളിൽ നിന്ന് വെള്ളം എടുക്കാനാണ്‌ കാളത്തേക്ക് ഉപയോഗിച്ചിരുന്നത്. കാളകളേയോ പോത്തുകളേയോ  ഉപയോഗിച്ചാണ്‌ വെള്ളം കോരുന്നത്. വേനലിൽ പറമ്പുകൾക്ക് ഈർപ്പം കൂട്ടുന്നതിനു ആഴമുള്ള കിണറുകളിൽ നിന്ന് ജലം എത്തിക്കാമെന്നതാണ്‌ പ്രത്യേകത. തേക്കു കുട്ട, തുമ്പി, വട്ട്, ഉരുൾ, കയർ എന്നിവയാണ്‌ പ്രധാന ഭാഗങ്ങൾ.

## പ്രവർത്തനരീതി

ഒരു വലിയ ലോഹപ്പാത്രമാണ്‌ തേക്കുകുട്ട. ഇത് അരക്കുട്ട, കാൽക്കുട്ട, മുക്കാൽക്കുട്ട എന്നിങ്ങനെ പല വലിപ്പത്തിൽ ഉണ്ട്. ജലാശയത്തിന്റെ ആഴം, കാളകളുടെ കരുത്ത് എന്നിവ അനുസരിച്ചാണ്‌ ഇവ തിരഞ്ഞെടുക്കുന്നത്.  ഈ കുട്ടക്ക് ലോഹത്തിൽ തീർത്ത പിടിയും അതിനൊരു കൊളുത്തുമുണ്ടായിരിക്കും. 
തുകലുകൊണ്ടുള്ള കുട്ടയും ഉപയോഗിച്ചിരുന്നു. മൂന്നു നാലടി നീളം വരുന്ന ആനയുടെ തുമ്പിക്കൈയിന്റെ ആകൃതിയിലുള്ള ഒരു തുകല് (റബ്ബർ)‍ക്കുഴൽ  ഇതനോട് ഘടിപ്പിക്കുന്നു. ഇതാണ്‌ തുമ്പി. തേക്കുകുട്ടയുടെ മൂട്ടിൽ നിന്നും തള്ളിനിൽകുന്ന ലോഹക്കുഴലിലാണ്‌ തുമ്പിയെ ഘടിപ്പിക്കുക. ഈ തുമ്പിയുറ്റെ അഗ്രത്തിൽ നിന്നും കുട്ടയുടെ മുകളിലെ പിടിയിൽ നിന്നും ഓരോ കയറുകൾ‍ വീതം കെട്ടിയിരിക്കും. തുമ്പിക്കയർ കുട്ടയുടെ കയറിനേക്കാൾ നീളം കുറഞ്ഞതായിരിക്കും. കുട്ടയെ കമ്പക്കയർ കൊണ്ടാണ്‌ ബന്ധിപ്പിക്കുക. 
വെള്ളം നിറഞ്ഞ തൊട്ടി, കാള വലിച്ചുയർത്തുമ്പോൾ തുകൽക്കുഴലിന്റെ തുറന്നഭാഗവും തൊട്ടിയും ഒരേ നിലയിൽ ആയിരിക്കത്തക്കവണ്ണമായിരിക്കും കയറുകളുടെ നീളം ക്രമീകരിച്ചിരിക്കുക.
400px|left|float
കമ്പക്കയർ ഒരു മരത്തിന്റെ തുടിയിലണ്‌ (കപ്പി) തിരിയുക. ഈ തുടി കിണറിലേക്ക് ചാഞ്ഞ് നിൽക്കുന്ന രണ്ട് മരക്കാലുകളിൽ പിടിപ്പിച്ചിരിക്കും. തുമ്പിക്കയർ സമാനമായ  മറ്റൊരു തുടിയിലിലുടെ ഇഴയുന്നു. ഈ തുടി കിണരിന്റെ വക്കിലായിരിക്കും ഘടിപ്പിച്ചിരിക്കുക. ഇതിന്റെ ഉരുൾ എന്നാണ്‌ വിളിക്കുന്നത്. 
തുമ്പിക്കയർ നിലത്തുകിടന്നിഴയാതിരിക്കാനാണ്‌ ഇത്. 
കയറുകൾ രണ്ടും കാളകളെ പൂട്ടി നുകത്തിൽ ബന്ധിപ്പിക്കുന്നു. കമ്പക്കയറിൽ തേക്കുകാരൻ ഇരിക്കുന്നു. ഈ നുകവും കൊണ്ട് കാളകൾ മുന്നോട്ട് പോകുന്നതനുസരിച്ച് കുട്ട ഉയർന്ന് വരികയും തറനിരപ്പിലെത്തുമ്പോൾ തുമ്പിക്കയറിനു നീളം കുറവായതിനാൽ  തൊട്ടിയും കുഴലും കിണറിന്റെ വക്കത്തെത്തുമ്പോൾ തൊട്ടി കൂടുതൽ മുകളിലേക്കുയരുകയും തുമ്പികുഴലിലൂടെ വെള്ളം പുറത്തേക്കൊഴുകുകയും ചെയ്യുന്നു.

right|thumb|250px|കാളത്തേക്ക് - ഭാഗങ്ങൾ<br/>1-നുകവും കാളയുമായി ബന്ധിപ്പിക്കുന്ന ഭാഗം<br/>2-തേക്കുകുട്ട<br/>3-തുമ്പിക്കുഴൽ<br/>4-കമ്പക്കയർ ഇടുന്ന തുടി<br/>5-ഉരുൾ (തുമ്പിക്കയർ ഇടുന്നത്)<br/>6-കമ്പക്കയർ<br/>7-തുമ്പിക്കയർ 

## അവലംബം

 
വിഭാഗം:ജലസേചനം
വർഗ്ഗം:കാർഷിക ഉപകരണങ്ങൾ
ഗ്രനേഡ

കരീബിയൻ കടലിലെ ഒരു ദ്വീപ് രാജ്യമാണ് **ഗ്രനേഡ**. ട്രിനിഡാഡ് ആന്റ് ടൊബാഗോ, വെനസ്വേല എന്നിവയുടെ വടക്കായും, സെയ്ന്റ് വിൻസെന്റ് ആന്റ് ഗ്രനേഡൈൻസിന്റെ തെക്കായുമാണ് ഇതിന്റെ സ്ഥാനം.

വിനോദസഞ്ചാരത്തിന് പേരുകേട്ടതാണി രാജ്യം. പടിഞ്ഞാറൻ അർദ്ധഗോളത്തിലെ ഏറ്റവും ചെറിയ രാജ്യങ്ങളിൽ ഒന്നാണിത്. വെറും 344 ചതുരശ്ര കിലോമീറ്റർ മാത്രം വിസ്തൃതിയുള്ള ഈ രാജ്യത്തിന്റെ ജനസംഖ്യ ഏകദേശം 110,000  ആണ്. സെയ്ന്റ് ജോർജ്സ് ആണ് തലസ്ഥാനം. ഗ്രനേഡയെ ആറ് പാരിഷുകളായി വിഭാഗിച്ചിട്ടുണ്ട്.

## അവലംബം


വർഗ്ഗം:ഗ്രനേഡ
വർഗ്ഗം:ദ്വീപ് രാജ്യങ്ങൾ
വർഗ്ഗം:ബ്രിട്ടീഷ് കോളനിയായിരുന്ന രാജ്യങ്ങൾ
വർഗ്ഗം:കോമൺവെൽത്ത് രാജ്യങ്ങൾ
വർഗ്ഗം:ഇംഗ്ലീഷ് ഭാഷ സംസാരിക്കപ്പെടുന്ന രാജ്യങ്ങൾ
വർഗ്ഗം:പട്ടാളമില്ലാത്ത രാജ്യങ്ങൾ
വർഗ്ഗം:ഐക്യരാഷ്ട്രസഭയിൽ അംഗത്വമുള്ള രാജ്യങ്ങൾ
ഹെയ്റ്റി

**ഹെയ്റ്റി** (ഔദ്യോഗികമായി **റിപ്പബ്ലിക് ഓഫ് ഹെയ്റ്റി**) ഒരു കരീബിയൻ രാജ്യമാണ്. ഡൊമനിക്കൻ റിപ്പബ്ലിക്കിനോടൊപ്പം ഗ്രേറ്റർ ആന്റിലെസിലെ ഹിസ്പാനിയോള ദ്വീപിലാണ് ഈ രാജ്യം സ്ഥിതി ചെയ്യുന്നത്. 27,750 ചതുരശ്ര കിലോമീറ്റർ ആണ് ഈ രാജ്യത്തിലെ ജനസംഖ്യ ഏകദേശം 8,706,497 ആണ്. പോർട്ട്-ഔ-പ്രിൻസ് ആണ് തലസ്ഥാനം. 

കരീബിയിനിലെ ആദ്യ സ്വതന്ത്ര രാജ്യമാണ് ഹെയ്റ്റി. അടിമകളുടെ വിപ്ലവത്തിലൂടെ സ്വാതന്ത്ര്യം നേടിയ ഒരേയൊരു രാജ്യം എന്ന പദവിയും ഹെയ്റ്റിക്കുണ്ട്. ഫ്രഞ്ച് പ്രാധാനഭാഷയായ ഒരേയൊരു കരീബിയൻ രാജ്യവും രണ്ട് നോർത്ത് അമേരിക്കൻ രാജ്യങ്ങളിൽ ഒന്നുമാണ് ഹെയ്റ്റി (കാനഡയാണ് മറ്റേത്).

## അവലംബം


വർഗ്ഗം:ഹെയ്റ്റി
വർഗ്ഗം:കരീബിയൻ രാജ്യങ്ങൾ
വർഗ്ഗം:ദ്വീപ് രാജ്യങ്ങൾ
വർഗ്ഗം:ഫ്രഞ്ച് ഭാഷ സംസാരിക്കപ്പെടുന്ന രാജ്യങ്ങൾ
വർഗ്ഗം:പട്ടാളമില്ലാത്ത രാജ്യങ്ങൾ
വർഗ്ഗം:ഒരു അയൽരാജ്യം മാത്രമുള്ള രാജ്യങ്ങൾ
വർഗ്ഗം:ജനുവരി 1 സ്വാതന്ത്യദിനം ആഘോഷിക്കുന്ന രാജ്യങ്ങൾ
വർഗ്ഗം:ഐക്യരാഷ്ട്രസഭയിൽ അംഗത്വമുള്ള രാജ്യങ്ങൾ
കയറ്റുകുട്ട

thumb|right|250px| ഇരുമ്പുകൊണ്ട് നിർമ്മിച്ചിരിക്കുന്ന തേക്കുകുട്ട
പഴയകാലത്ത് വളരെയധികം ഉപയോഗിച്ചിരുന്ന ഒരു ജലസേചന ഉപകരണമാണ്‌ **കയറ്റുകുട്ട**. തേവുകുട്ട, തേക്കുകുട്ട, എറവട്ടി എന്നൊക്കെയും ഇതിനു പേരുണ്ട്. കോണാകൃതിയിലുള്ള ഒരു വലിയ കുട്ടയാണിത്. കമഴ്ത്തിവച്ചാൽ ഒരു വൃത്തസ്തൂപികയുടെ ആകൃതി കൈവരുന്ന ഇതുപയോഗിച്ച് ആഴം കുറഞ്ഞ കുളങ്ങളിൽ നിന്നും ചാലുകളിൽ നിന്നും വെള്ളം തേവാനാണ്‌ ഇത് ഉപയോഗിക്കുന്നത്. കേരളത്തിൽ സർവ്വസാധാരണമായി കണ്ടുവന്നിരുന്ന ഈ ഉപകരണം ഇന്ന് അന്യാദൃശ്യമായിരിക്കുന്നു.

## നിർമ്മാണം
പനമ്പോള കോട്ടിയോ മുള അളികൾ കൊണ്ടോ ഈറ്റയുടെ അളികൾ കൊണ്ടോ സാധാരണ കുട്ട ഉണ്ടാക്കുന്നതു പോലെയാണ്‌ തേവുകുട്ടയും ഉണ്ടാക്കുന്നത്. എന്നാൽ വെള്ളം പോകാതിരിക്കാൻ പാകത്തിനു അടുപ്പിച്ചാണിവ നെയ്യുക. വൃത്തസ്തൂപികയുടെ അടിഭാഗത്ത്  അരികുകളിൽ കനം കൂടിയ മുളവാരികൾ കൊണ്ട് താങ്ങു കൊടുത്തിരിക്കും. വളവു വച്ച രണ്ട് മുളവാരികളാണ്‌ കുട്ടയുടെ ആകൃതി നിലനിർത്തുന്നത്. കുട്ടയുടെ കൂർത്ത അടിഭാഗത്ത് രണ്ടു കയറുകളും മുകൾ ഭാഗത്ത് മുളവാരികൾ ചേരുന്നയിടത്ത് അഗ്രങ്ങളിൽ ഒരോ കയറും (മൊത്തം നാലെണ്ണം) ഉണ്ടായിരിക്കും. ഈ കയറുകളുടെയെല്ലാം മറ്റേ അറ്റത്ത് മരക്കഷണം കൊണ്ടോ മുളച്ചീളുകൊണ്ടൊ ഓരോ ചെറിയ പിടുത്തവും ഉണ്ടാകും. കരിമ്പനയുടെ പട്ടയുടെ ചീന്തിൽ നിന്നാണ്‌ കയറുകൾ ഉണ്ടാക്കിയിരുന്നത്. സാധാരണ കയറും ഉപയോഗിച്ചിരുന്നു.

## അവലംബം

## പുറംകണ്ണികൾ
* ഒരു ഫേസ്ബുക്ക്‌ വീഡിയോ

വിഭാഗം:ജലസേചനം
കല

വിവിധങ്ങളായ മനുഷ്യ പ്രവർത്തികളെ സൂചിപ്പിക്കുന്ന ഒരു പദമാണ് **കല**.

മനുഷ്യന്റെ വിചാരങ്ങളേയും വികാരങ്ങളേയും ദർശനങ്ങളേയും മറ്റുള്ളവർക്ക് അനുഭവഭേദ്യമാകുന്നതരത്തിൽ അല്ലെങ്കിൽ അവന്റെ തന്നെ ആത്മസംതൃപ്തിക്ക് വേണ്ടി ലാവണ്യപരമായി അവന്റെ ശൈലിയിൽ സൃഷ്ടിക്കുമ്പോൾ കല ഉണ്ടാകുന്നു. ഇത് ഭൂമിയിൽ മനുഷ്യന് മാത്രമുള്ള കഴിവാണ്.

## ചതുഷ്‌ ഷഷ്ഠി

ഭാരതീയാചാര്യന്മാരുടെ അഭിപ്രായത്തിൽ കലകൾ 64 എണ്ണമാണ്‌. അവ താഴെപ്പറയുന്നു

# ഗീതം
# വാദ്യം
# നൃത്യം
# ആലേഖ്യം
# വിശേഷകച്ഛേദ്യം
# അണ്ഡൂലകസുമാവലീ വികാരം
# പുഷ്പാതരണം
# ദശന വസനംഗരാഗം
# ശയനരചനം
# മണീഭൂമികാകർമ്മ
# ഉഭകവാദ്യം
# ചിത്രയോഗം
# മാല്യഗ്രഥന വികൽപം
# ശേഖരകാപീഡനയോജനം
# നേപത്യ പ്രയോഗം
# കർണ്ണപത്രഭംഗം
# ഗന്ധയുക്തി
# ഭൂഷണ യോജനം
# ഐന്ദ്രജാലം
# കൗചമാരയോഗം
# ഹസ്തലാഖവം
# വിചിത്രശാകയൂഷഭക്ഷുവികാര ക്രിയ
# പാനകരസരാഗാസവയോജനം
# സൂചീവാനകർമ്മം
# സൂത്രക്രീഡ
# വീണാഡമരുക വാദ്യം
# പ്രഹേളിക
# പ്രതിമാല
# ദുർവാചക യോഗം
# പുസ്തകവാചനം
# നാടകാഖ്യായികാദർശനം
# കാവ്യസമസ്യാപൂരണം
# പട്ടികാവേത്ര വാനവികൽപം
# തക്ഷകർമ്മം
# തക്ഷണം
# വാസ്തുവിദ്യ
# രൂപരത്നപരീക്ഷ
# ധാതുവാദ്യം
# മണിരാഗരജ്ഞാനം
# വൃസ്ഖായുർവേദയോഗം
# മേഷകുക്കുടലാവകയുധവിധി
# ശുകശാരികാപ്രലാപനം
# ഉത്സാദനസംവാഹനകേശമർദ്ദിനി
# പുഷ്പക ശകടിക
# നിമിത്തജ്ഞാനം
# യന്ത്രമാതൃക
# ധാരണമാതൃക
# സംപാഠം
# മാനസി
# കാവ്യക്രിയ
# അബിധാനകേശച്ഛ്ന്ദോജ്ഞാനം
# ക്രിയാകൽപം
# ഛലിതകയോഗം
# വസ്ത്രഗോപനം
# ദ്യൂതവിശേഷം
# ആകർഷകക്രിയ
# ബാലക്രീഡനം
# വൈനയികീവിജ്ഞാനം
# വൈജയീകീവിധ്യജഞ്ഞാനം
# വ്യായാമകീവിദ്യാജ്ഞാനം

## അവലംബം


വർഗ്ഗം:കല
ബാർബേഡോസ്

അറ്റ്ലാന്റിക് സമുദ്രത്തിലെ ഒരു ദ്വീപരാജ്യമാണ് **ബാർബേഡോസ്**. ഭൂമദ്ധ്യരേഖയുടെ 13° വടക്കും 59° പടിഞ്ഞാറ് രേഖാംശത്തിലുമായി തെക്കൻ കരീബിയൻ പ്രദേശത്താണ് ഇത് സ്ഥിതി ചെയ്യുന്നത്. പടിഞ്ഞാറ് ദിശയിലായി സ്ഥിതി ചെയ്യുന്ന  സെയ്ന്റ് വിൻസന്റ് ആന്റ് ദ ഗ്രനഡീൻസ്, സെയ്ന്റ് ലൂസിയ എന്നിവയാണ് ബാർബേഡോസിന്റെ ഏറ്റവും അടുത്ത അയൽരാജ്യങ്ങൾ. തെക്ക് ഭാഗത്ത് ട്രിനിഡാഡ് ആന്റ് ടൊബാഗോ, വടക്കേ അമേരിക്കൻ വൻകര എന്നിവയാണ്. 34 കിലോമീറ്റർ നീളവും 23 കിലോമീറ്റർ വരെ വീതിയുമുള്ള രാജ്യത്തിന് 432 ചതുരശ്ര കിലോമീറ്റർ വിസ്തൃതിയുണ്ട്. ആകെ ജനസംഖ്യ 287,025 ആണ്. ബ്രിഡ്ജ്ടൗൺ ആണ് ബാർബേഡോസിന്റെ തലസ്ഥാനം. വടക്കൻ അറ്റ്ലാന്റിക് സമുദ്രത്തിന്റെ പടിഞ്ഞാറൻ പ്രദേശത്തും വിൻഡ്‌വാർഡ് ദ്വീപുകൾക്കും കരീബിയൻ കടലിനും 100 കിലോമീറ്റർ കിഴക്കുമായിട്ടാണ് ഇത് സ്ഥിതിചെയ്യുന്നത്.2024 T20 ലോകകപ്പ് ഫെെനൽ നടന്നത് ഇവിടെയാണ്.ഇന്ത്യ വിജയം കെെവരിച്ചു.

2021 നവംബറോടെ രാജ്യം സമ്പൂർണ്ണ റിപ്പബ്ലിക്കായി മാറി.

## അവലംബം


വർഗ്ഗം:ബർബാഡോസ്
വർഗ്ഗം:ദ്വീപ് രാജ്യങ്ങൾ
വർഗ്ഗം:കരീബിയൻ രാജ്യങ്ങൾ
വർഗ്ഗം:പോർച്ചുഗീസ് കോളനിയായിരുന്ന രാജ്യങ്ങൾ
വർഗ്ഗം:ബ്രിട്ടീഷ് കോളനിയായിരുന്ന രാജ്യങ്ങൾ
വർഗ്ഗം:കോമൺവെൽത്ത് രാജ്യങ്ങൾ
വർഗ്ഗം:ഇംഗ്ലീഷ് ഭാഷ സംസാരിക്കപ്പെടുന്ന രാജ്യങ്ങൾ
വർഗ്ഗം:ലെസ്സർ ആന്റില്ലസ്
വർഗ്ഗം:ഇംഗ്ലീഷ്‌ ഔദ്യോഗികഭാഷയായിട്ടുള്ള രാജ്യങ്ങൾ
വർഗ്ഗം:ഐക്യരാഷ്ട്രസഭയിൽ അംഗത്വമുള്ള രാജ്യങ്ങൾ
ട്രിനിഡാഡ് ടൊബാഗോ

തെക്കൻ കരീബിയനിലെ ഒരു ദ്വീപ് രാജ്യമാണ് **റിപ്പബ്ലിക് ഓഫ് ട്രിനിഡാഡ് ആന്റ് ടൊബാഗോ**. തെക്കേ അമേരിക്കൻ രാജ്യം വെനിസ്വെലയുടെ വടക്ക് കിഴക്കും ലെസ്സർ ആന്റിലെസിലെ ഗ്രനേഡയുടെ തെക്കുമായാണ് ഇതിന്റെ സ്ഥാനം. ബർബോഡാസ്, ഗയാന എന്നിവയുമായും സമുദ്രാതിർത്തി പങ്കിടുന്നു. 5,128 ചതുരശ്ര കിലോമീറ്റർ വിസ്തൃതിയുള്ള ഈ രാജ്യം രണ്ട് പ്രധാന ദ്വീപുകളും മറ്റ് 21 ചെറു ദ്വീപുകളും ചേർന്നതാണ്. ട്രിനിഡാഡും ടൊബാഗോയുമാണ് പ്രധാന ദ്വീപുകൾ. ഇവയിൽ ട്രിനിഡാഡ് ആണ് വലിപ്പത്തിലും ജനസംഖ്യയിലും മുന്നിൽ. ട്രിനിഡാഡിലെ പോർട്ട് ഓഫ് സ്പെയിൻ ആണ് തലസ്ഥാനം.

## അവലംബം


## External links
*Trinidad and Tobago Government Portal
*Official Trinidad and Tobago Tourism Company Website
*The 2011 UN International Year for People of African Descent
*
*Trinidad and Tobago from *UCB Libraries GovPubs*
*
*Trinidad and Tobago profile from the BBC News
*
* Key Development Forecasts for Trinidad and Tobago from International Futures

വർഗ്ഗം:ട്രിനിഡാഡ് ടൊബാഗോ
വർഗ്ഗം:കോമൺവെൽത്ത് രാജ്യങ്ങൾ
വർഗ്ഗം:ഇംഗ്ലീഷ്‌ ഔദ്യോഗികഭാഷയായിട്ടുള്ള രാജ്യങ്ങൾ
വർഗ്ഗം:ഐക്യരാഷ്ട്രസഭയിൽ അംഗത്വമുള്ള രാജ്യങ്ങൾ
സെന്റ് വിൻസന്റ് ആൻഡ് ഗ്രനഡീൻസ്

**സെയ്ന്റ് വിൻസന്റ് ആന്റ് ഗ്രനഡീൻസ്** കരീബിയൻ കടലിലെ ഒരു ദ്വീപ് രാജ്യമാണ്. ലെസർ ആന്റിലസിന്റെ ഭാഗമാണിത്. 389 ചതുരശ്ര കിലോമീറ്റർ വിസ്തൃതിയുള്ള ഈ രാജ്യം പ്രധാന ദ്വീപായ സെയ്ന്റ് വിൻസന്റും ഗ്രനഡീൻസിന്റെ മൂന്നിൽ രണ്ട് ഭാഗവും ഉൾപ്പെടുന്നതാണ്. ഫ്രാൻസിന്റെയും ബ്രിട്ടന്റെയും കോളനിയായിട്ടുണ്ട് ഈ രാജ്യം. ഇപ്പോൾ കോമൺവെൽത്ത് രാജ്യങ്ങൾ, കരീബിയൻ കമ്യൂണിറ്റി എന്നീ സംഘടനകളിൽ അംഗമാണ്. കിങ്സ്ടൗൺ ആണ് തലസ്ഥാനം.

## അവലംബം


വർഗ്ഗം:സെയ്ന്റ് വിൻസന്റ് ഗ്രനഡീൻസ്
വർഗ്ഗം:ദ്വീപ് രാജ്യങ്ങൾ
വർഗ്ഗം:കോമൺവെൽത്ത് രാജ്യങ്ങൾ
വർഗ്ഗം:ഇംഗ്ലീഷ് ഭാഷ സംസാരിക്കപ്പെടുന്ന രാജ്യങ്ങൾ
വർഗ്ഗം:പട്ടാളമില്ലാത്ത രാജ്യങ്ങൾ
വർഗ്ഗം:ഇംഗ്ലീഷ്‌ ഔദ്യോഗികഭാഷയായിട്ടുള്ള രാജ്യങ്ങൾ
വർഗ്ഗം:ഐക്യരാഷ്ട്രസഭയിൽ അംഗത്വമുള്ള രാജ്യങ്ങൾ
സെന്റ് കിറ്റ്‌സ് ആൻഡ് നെവിസ്

**ഫെഡറേഷൻ ഓഫ് സെയ്ന്റ് കിറ്റ്സ് ആന്റ് നീവസ്** വെസ്റ്റ് ഇൻഡീസിലെ രണ്ട് ദ്വീപുകളടങ്ങുന്ന ഒരു സംയുക്ത രാഷ്ട്രമാണ്. ലീവാർഡ് ദ്വീപസമൂഹത്തിന്റെ ഭാഗമാണീ രാജ്യം. വിസ്തൃതിയിലും ജനസംഖ്യയിലും അമേരിക്കയിലെ ഏറ്റവും ചെറിയ രാജ്യമാണ് സെയ്ന്റ് കിറ്റ്സ് ആന്റ് നീവസ്. 261 ചതുരശ്ര കിലോമീറ്റർ മാത്രം വിസ്തൃതിയുള്ള ഈ രാജ്യത്തിലെ ജനസംഖ്യ 42,696 ആണ്. 

തലസ്ഥാന നഗരവുമായ ബസറ്റിയറും സർക്കാരിന്റെ ആസ്ഥാനകാര്യാലയവും സ്ഥിതി ചെയ്യുന്നത് വലിയ ദ്വീപായ സെയ്ന്റ് കിറ്റ്സിലാണ്. ചെറിയ ദ്വീപായ നീവസ് സെയ്ന്റ് കിറ്റ്സിന്റെ 2 കിലോമീറ്റർ തെക്ക്-കിഴക്കായി സ്ഥിതി ചെയ്യുന്നു. ഈ രാജ്യത്തിന്റെ വടക്ക്-വടക്ക് പടിഞ്ഞാറായി സെയ്ന്റ് യൂസ്റ്റാഷ്യസ്, സബ, സെയ്ന്റ് ബർത്തലെമി, സെയ്ന്റ് മാർട്ടിൻ എന്നീ ദ്വീപുകളും കിഴക്കും വടക്ക് കിഴക്കുമായി ആന്റിഗ്വ ആന്റ് ബർബൂഡ ദ്വീപുകളും തെക്ക് പടിഞ്ഞാറ് റേഡോണ്ട, മോണ്ട്സെററ്റ് എന്നീ ദ്വീപുകളും സ്ഥിതി ചെയ്യുന്നു.

## അവലംബം


വർഗ്ഗം:സെയ്ന്റ് കിറ്റ്സ് നീവസ്
വർഗ്ഗം:ദ്വീപ് രാജ്യങ്ങൾ
വർഗ്ഗം:ബ്രിട്ടീഷ് കോളനിയായിരുന്ന രാജ്യങ്ങൾ
വർഗ്ഗം:കോമൺവെൽത്ത് രാജ്യങ്ങൾ
വർഗ്ഗം:ഇംഗ്ലീഷ് ഭാഷ സംസാരിക്കപ്പെടുന്ന രാജ്യങ്ങൾ
വർഗ്ഗം:പട്ടാളമില്ലാത്ത രാജ്യങ്ങൾ
വർഗ്ഗം:ഐക്യരാഷ്ട്രസഭയിൽ അംഗത്വമുള്ള രാജ്യങ്ങൾ
സാഹിത്യപോഷിണി

ആലപ്പുഴ ജില്ലയിലെ ചുനക്കരയിൽ നിന്നും പുറത്തിറങ്ങുന്നു സാഹിത്യ മാസികയാണ് **സാഹിത്യപോഷിണി**. 2000ല്‌ പ്രസിദ്ധീകരിച്ചു തുടങ്ങിയ ഈ മാസികയുടെ എഡിറ്റർ ചുനക്കര ജനാർദ്ദനൻ നായർ ആണ്.

അമ്പതു പേജുകളുള്ള മാസികയിൽ കവിത, നിരൂപണം, സാഹിത്യ ചരിത്രം, യാത്രാവിവരണം, ജീവചരിത്രം, ആരോഗ്യ ബോധവൽക്കരനം, നാട്ടരിവ്‌, ചലച്ചിത്ര ചരിത്രം തുടങ്ങിയ വിഷയങ്ങളിൽ ലേഖന പരമ്പരകൽ വരാറുണ്ട്‌. പഴയകൃതികൾ പുനഃപ്രസിദ്ധീകരിക്കുകയും ചെയ്യുന്നു. സുകുമാർ അഴീക്കോട്‌, ചുനക്കര രാമൻ കുട്ടി, പ്രൊഫ. കെ.ആർ.സി. പിള്ള, ഡോ. എം.കെ. സുശീലാദേവി, മുരളീധരൻ തഴക്കര, ഡോ. കാനം ശങ്കരപ്പിള്ള, മധു ഇറവങ്കര തുടങ്ങിയവർ ഇതിലെ കോളമിസ്റ്റുകളാണ്‌.

ഓൺലൈൻ എഡിഷൻ ലഭ്യമാണ്‌.

വർഗ്ഗം:സാഹിത്യമാസികകൾ
ചേളാകം

കൈത്രാസ്‌ ഉപയോഗിച്ച്‌ കുരുമുളക്‌, പാക്ക്‌, ചമ്പൻ, കശുവണ്ടി, ചക്കക്കുരു തുടങ്ങിയ കാർഷികോൽപ്പന്നങ്ങൾ തൂക്കാൻ പഴയകാലത്തു കേരളത്തിൽ ഉപയോഗിച്ചിരുന്ന ഒരിനം തുണിസഞ്ചിയാണ്‌ ചേളാകം. **ചേളാവ്** എന്നും **ചേളാട്ടി** എന്നും വിളിക്കപ്പെട്ടിരുന്നു. അയഞ്ഞ കുപ്പായത്തെ *ചേളാകം പോലെ* എന്നു പരിഹസിച്ചിരുന്നു.
## നിർമ്മിച്ചിരുന്ന വിധം
കട്ടിയുള്ള കോറത്തുണി അഥവാ കട്ടിയുള്ള ചുട്ടിത്തോർത്ത്‌ എന്നിവ കൊണ്ടു തൈച്ചുണ്ടാക്കിയിരുന്നു. തുണിയുടെ വലിപ്പമനുസ്സരിച്ച്‌ 20-25 കിലോ വരെ തൂക്കാൻ ഉപയോഗിച്ചിരുന്നു. ഒരു കൈകൊണ്ട്‌` നിഷ്പ്രയാസം കച്ചവടക്കാർ തൂക്കിയെടുത്തിരുന്നു. ചേളാട്ടി തുകൽ കൊണ്ടും നിർമ്മിക്കപ്പെട്ടിരുന്നു. ആധുനിക ക്യാരി ബാഗുകളിൽ നിന്നു വ്യത്യസ്തമായി സാധനങ്ങൾ നിറച്ച ചേളാവ് തലയിലും ചുമക്കാം എന്ന സൗകര്യവുമുണ്ട്.

## തമിഴിൽ നിന്നും
ചേല എന്ന തമിഴ്‌ വാക്കിൽ നിന്നു ചേളാകം എന്ന പേരു വന്നതിൽ നിന്നും തമിഴ്‌നാട്ടിൽ നിന്നും വന്ന കച്ചടവടക്കാരാണ്‌ കേരളത്തിൽ ചേളാവ്‌ പ്രചാരത്തിലാക്കിയതെന്ന് കരുതുന്നു.
## പുനരവതരണം

ലാളിത്യം പൂർണമായി നിലനിർത്തിയും അതേ സമയം കൂടുതൽ ഫാഷനബിൾ ആക്കിയും ഫാഷൻ ലോകം ഇപ്പോൾ ചേളാവിനെ പുനരവതരിപ്പിക്കുന്നുണ്ട്. പുതിയ കാലത്തെ ചോളാവ് തീർത്തും പരിസ്ഥിതി സൗഹൃദമാണ്. ബട്ടൺ, സിപ്പ് തുടങ്ങി പ്ലാസ്റ്റിക് അംശം ഒന്നുംതന്നെയില്ല.

## അവലംബം
***സാഹിത്യ പോഷിണി,** നവംബർ 2007 പേജ്‌ 38-39 നാട്ടറിവ്‌ ചേളാവ്‌ മുരളീധരൻ തഴക്കര
വിഭാഗം:അളവുപകരണങ്ങൾ
കൊണാട്ട് പ്ലേസ്, ന്യൂ ഡെൽഹി

thumb|കോണാട്ട് പ്ലേസിലെ '''സ്റ്റേറ്റ്സ് മാൻ ഹൌസ്''' എന്ന് പേരുള്ള ഒരു പ്രധാന കെട്ടിടം
thumb|കോണാട്ട് പ്ലേസിലെ സെന്റ്രൽ പാർക്ക്
ഇന്ത്യയുടെ തലസ്ഥാന നഗരമാ‍യ ഡെൽഹിയിലെ ഒരു പ്രധാന വ്യവസായിക സ്ഥലമാണ് **കോണാട്ട് പ്ലേസ്**. (ഔദ്യോഗികമായി **രാജീവ് ചൌക്ക്** എന്നറിയപ്പെടുന്നു.) **CP** (സി.പി) എന്ന് അറിയപ്പെടുന്ന ഈ സ്ഥലത്ത് പല പ്രധാന സ്ഥാപനങ്ങളുടേയും മുഖ്യ ഓഫീസ് സ്ഥിതി ചെയ്യുന്നു.
## ഘടന
1932 ൽ ഇന്ത്യ സർകാർ രൂപകൽപ്പന ചെയ്യ്ന്നതൊന്റെ ഭാഗമായി റോബർട്ട് ടോർ റ്സൽ ആണ് കൊണാട്ട് പ്ലേസ് രുപകൽപ്പന ചെയറ്തത്. 

ന്യൂ ഡെൽഹിയിലെ മറ്റ് വ്യവസായിക പ്രധാന്യമുള്ള സ്ഥലങ്ങൾ. 

*നെഹ്രൂ പ്ലേസ്
*ബികാജികാമ പ്ലേസ്
*രാജേന്ദ്ര പ്ലേസ്
*ശിവാജി പ്ലേസ്
*ഗുഡ്‌ഗാവ്
*നോയിഡ
## ചിത്രശാല

പ്രമാണം:Connaught Place in the nightlight.jpg|വ്യാപാരസ്ഥാപനങ്ങൾ രാത്രിവെളിച്ചത്തിൽ


## പുറത്തേക്കുള്ള കണ്ണികൾ
*Connaugt Place Mall - Shops & Restaurants  
*Connaugt Place- Palika Bazaar 
*Information portal for Connaught Place 
*- Connaught Place and Around with photo
ഡെൽഹി വിദ്യുത് ബോർഡ്

ഇന്ത്യയുടെ തലസ്ഥാനനഗരമായ ഡെൽഹിയിലെ വൈദ്യുത വിതരണത്തിന്റെ ചുമതലയുള്ള സ്ഥപനമാണ് **ഡെൽഹി വിദ്യുത് ബോർഡ്**. 1997 ലാണ് ഇത് സ്ഥാപിക്കപ്പെട്ടത്. 1957 ൽ സ്ഥാപിക്കപ്പെട്ട ഡെൽഹി ഇലക്ട്രിസിറ്റി സപ്ലൈ അണ്ടർടേക്കിങ് (DESU)എന്ന സ്ഥാപനത്തിനു ശേഷം 1948 വൈദ്യുത നിയമപ്രകാരം രൂപപ്പെട്ടതാണ് ഡി.വി.ബി. (DVB). ന്യൂ ഡെൽഹി മുനിനിസിപ്പൽ കൌൺസിലിന്റെ പ്രധാന ഭാഗങ്ങളിലെല്ലാം വൈദ്യുത വിതരണത്തിന്റെ ചുമതല ഡി.വി.ബി.ക്കാണ്. 

## ആധാരം
*Power Sectors Reforms. Government of National Capital Territory of Delhi.
മഹാനഗർ ടെലിഫോൺ നിഗം ലിമിറ്റഡ്

ഡൽഹി ആസ്ഥാനമാക്കി പ്രവർത്തിക്കുന്ന ഒരു ഭാരതീയ സർക്കാർ വാർത്താവിനിമയ സേവനദാതാവാണ് **മഹാനഗർ ടെലിഫോൺ നിഗം ലിമിറ്റഡ്**. മെട്രോ നഗരങ്ങളായ ഡൽഹി, മുംബൈ എന്നിവടങ്ങളിലാണ്‌ സേവനം നൽകുന്നത്. ആദ്യകാലത്ത് സ്വതന്ത്ര കമ്പനി ആയിട്ടാണ് രൂപീകരിക്കപ്പെട്ടെങ്കിലും 2019 പ്രഖ്യാപിക്കപ്പെട്ട ഉണർവ് പദ്ധതി പ്രകാരം സർക്കാർ ഉടമസ്ഥതയിൽ തന്നെ ഉള്ള ഭാരത് സഞ്ചാർ നിഗം ലിമിറ്റഡിന്റെ ഉപകമ്പനി ആയിട്ട് മാറി ആണ് ഉടമസ്ഥർ.

## കൂട്ടുകമ്പനികൾ
### യുണൈറ്റഡ് ടെലികോം ലിമിറ്റഡ്

### മഹാനഗർ ടെലിഫോൺ മൌറീഷ്യസ് ലിമിറ്റഡ്

### എം.ടി.എൻ.എൽ. - എസ്.ടി.പി.ഐ. സർവീസസ് ലിമിറ്റഡ്

 
### മിലേനിയം ടെലികോം ലിമിറ്റഡ്

## അവലംബം

## പുറത്തേക്കുള്ള കണ്ണികൾ
* MTNL Corporate Official site 
* MTNL Delhi Official site 
* MTNL Mumbai Official site 
* MTNL Broadband Discussion Forum 

വർഗ്ഗം:ഇന്ത്യയിലെ ഇന്റർനെറ്റ് സേവനദാതാക്കൾ
വർഗ്ഗം:ബോംബെ സ്റ്റോക്ക് എക്സ്ചേഞ്ചിൽ ലിസ്റ്റ് ചെയ്ത കമ്പനികൾ
വർഗ്ഗം:നാഷണൽ സ്റ്റോക്ക് എക്സ്ചേഞ്ചിൽ ലിസ്റ്റ് ചെയ്ത കമ്പനികൾ
ഡെൽഹി ട്രാൻസ്‌പോർട്ട് കോർപ്പറേഷൻ

ഇന്ത്യയുടെ തലസ്ഥാന നഗരമായ ഡെൽഹിയിലെ ഒരു പ്രധാന പൊതു ഗതാഗത പ്രവർത്തകരാണ് **ഡെൽഹി ട്രാൻസ്‌പോർട്ട് കോർപ്പറേഷൻ** (ഡി.ടി.സി).  ഡെൽഹിയിലെ  പ്രധാന മാർഗങ്ങളായ മുദ്രിക ( റിംങ് റോഡ്), ബാഹരി മുദ്രിക (ഔട്ടർ റിംഗ് റോഡ്) എന്നിവയിലൂടെ ഉള്ള സർവീസുകൾ ഇവർ നടത്തുനു. മർദ്ദിത പ്രകൃതി വാതകം ഉപയോഗിച്ച് പ്രവർത്തിക്കുന്ന ലോകത്തെ തന്നെ ഏറ്റവും വലിയ  ബസ് സർവീസ്  പ്രവർത്തകരാണ് ഡെൽഹി ട്രാൻസ്‌പോർട്ട് കോർപ്പറേഷൻ
thumb|ഒരു പുതിയ ഡി.ടി.സി ബസ്സ്
## ചരിത്രം

1948 ലാണ് ഡി.ടി.സി  സ്ഥാപിക്കപ്പെട്ടത്. 

## പാതകൾ

ഡെൽഹിയിലെ എല്ലാ പ്രധാന പാതകളിലും ഡി.ടി.സി സേവനങ്ങൾ നടത്തുന്നു.   ഇതു കൂടാതെ അന്തർ സംസ്ഥാന സേവനങ്ങളും നടത്തുന്നു. ആകെ 34 ഡിപ്പോകൾ ഉണ്ട് . ഇതിൽ  മൂന്ന് അന്തർസംസ്ഥാന സേവന ഡിപ്പോകൾ ഉണ്ട്. 

*  കശ്മീരി ഗേറ്റ്
* സരായി കലേ ഖാൻ 
* ആനന്ദ് വിഹാർ

### ഡെൽഹിയിൽ

ഡെൽഹിയിൽ എല്ലാ പ്രമുഖ പാതകളിലും സേവനങ്ങൾ നൽകി വരുന്നു. പ്രധാന സേവനങ്ങൾ മുദ്രിക സേവനം- പ്രധാന മാർഗ്ഗമായ റിംഗ് റോഡിലുടെയുള്ള സേവനമാണ് ഇത്. ബാഹരി മുദ്രിക സേവനം- മറ്റൊരു പ്രധാന മാർഗ്ഗമായ ഔട്ടർ റിംഗ് റോഡിലുടെയുള്ള സേവനമാണ് ഇത്. രാത്രി 11 മണി വരെ ബസ്സുകൾ ലഭ്യമാണ്. 

#### മെട്രോ ഫീഡർ ബസ്സുകൾ
ഡെൽഹിയിലെ പ്രധാന നഗര ഗതാഗത മാർഗ്ഗമായ ഡെൽഹി മെട്രോയിലെ  സ്റ്റേഷനുകളിലേക്ക് ബന്ധിപ്പിക്കുന്ന  ബസ്സ് സർവീസുകളും ഡി.ടി.സി നൽകി വരുന്നു. 

#### ഹൈ കപ്പാസിറ്റി ബസ് സർവീസ്
പുതുതായി തുടങ്ങിയ ബസ്സ് സേവനമാണ് ഹൈ കപ്പാസിരി ബസ്സ് സേവനം. കൂടുതൽ ആളുകളെ ഉൾക്കൊള്ളാവുന്ന പുതിയ തരം ബസ്സുകൾ നിരത്തിലിറക്കി അധികം ആളുകളെ ഒരു സമയം കൊണ്ടൂപോകാനുള്ള സൌകര്യം നൽകി വരുന്നു. ഇത് വാതാനുകൂലിതവും ഏകീകൃത നിയന്ത്രണ സംവിധാനവുമുള്ള തരം ബസ്സുകളാണ്.

### അന്തർ സംസ്ഥാന സേവനങ്ങൾ
ഉത്തരേന്ത്യയിലെ പൊതു ഗതാഗതത്തിൽ ഡിടിസി ഒരു പ്രധാന പങ്ക് വഹിക്കുന്നു. ഡെൽഹിയിലെ സമീപ സംസ്ഥാനങ്ങളായ ഉത്തർ പ്രദേശ്, പഞ്ചാബ്, ജമ്മു കാശ്മീർ, ഹിമാചൽ പ്രദേശ് , രാജസ്ഥാൻ, ഹരിയാന എന്നിവടങ്ങളിലേക്ക് ഡി.ടി.സി സേവനങ്ങൾ നടത്തി വരുന്നു. 

#### ഡെൽഹി-ലാഹോർ സേവനം
ഡി.ടി.സി. അതിന്റെ ചരിത്ര പ്രധാനമായ ഒരു സേവനമായി ഡെൽഹിയിൽ നിന്നും പാകിസ്താന്റെ തലസ്ഥാനമായ ലാഹോറിലേക്കുള്ള ബസ്സ് സേവനത്തെ കണക്കാക്കുന്നു. ഇത് 1999 ലാണ് തുടങ്ങിയത്. ഇടക്ക് കാർഗിൽ യുദ്ധകാലത്ത് ഈ സേവനം നിർത്തി വക്കുകയും പിന്നീട് 2003 ൽ പുനരാരംഭിക്കുകയും ചെയ്തു. 

## മറ്റ് സേവനങ്ങൾ
* ബസ്സ് പാസ്സുകൾ - ഒരു മാസം, 6 മാസം, ഒരു കൊല്ലം എന്നീ കാലാവധിയിലേക്ക് നൽകി വരുന്ന കുറഞ്ഞ നിരക്കിലുള്ള പാസ്സുകൾ. 
* ഗ്രീൻ കാർഡ് - സ്ഥിര യാത്രക്കാർക്ക് ഒരു ദിവസത്തേക്ക് എവിടെ വേണമെങ്കിലും ഏത് ഡിടിസി ബസ്സിലും കയറി യാത്ര ചെയാവുന്ന തരത്തിലുള്ള ടിക്കറ്റ്. 
* വിദ്യാർത്ഥി പാസ്സുകൾ - കുറഞ്ഞ നിരക്കിൽ വിദ്യാർത്ഥികൾക്കുള്ള ടിക്കറ്റ് പാസ്സുകൾ.

## പുറത്തേക്കുള്ള കണ്ണീകൾ
* ഔദ്യോകിക വെബ്‌സൈറ്റ്
* ഡെൽഹിയിലെ യാത്രവിവരങ്ങൾ
രാജ്‌ഘട്ട്

[thumb|right|രാജ്ഘാട്ട് , [ഡെൽഹി]]
ഇന്ത്യയുടെ രാഷ്ട്രപിതാവായ മഹാത്മഗാന്ധിയുടെ ശവസംസ്കാരം നടത്തിയിട്ടുള്ള സ്മാരകമാണ് **രാജ്‌ഘട്ട്** എന്നറിയപ്പെടുന്നത്. അദ്ദേഹത്തെ ഇവിടെ സംസ്കരിച്ചത് 31 ജനുവരി 1948 ലാണ്. ഇത് തുറന്ന ഒരു സ്ഥലമാണ്. അദ്ദേഹത്തെ സംസ്കരിച്ച സ്ഥലത്ത് മനോഹരമായ മാർബിൾ കൊണ്ട് നിർമ്മിച്ച ഒരു സ്മാരകം സ്ഥിതി ചെയ്യുന്നു. ഇതിന്റെ അറ്റത്ത് ഒരു വിളക്ക് കെടാ‍തെ കത്തിച്ചു വച്ചിരിക്കുന്നു. 

രാജ്ഘട്ട് സ്ഥിതി  ചെയ്യുന്നത് യമുനയുടെ തീരത്തായിട്ടാണ്. 

thumb|ഗാന്ധി സ്മാരകം
ഇത് ഒരു മഹത്തായ സ്മാരകമായി സൂക്ഷിച്ചിരിക്കുന്നു. പല വിദേശ സന്ദർശകരും ഇന്ത്യയിലേക്ക് വരുമ്പോൾ ഇവിടം സന്ദർശിക്കാറുണ്ട്. ഇതിനു ചുറ്റും മനോഹരമായ പൂന്തോട്ടങ്ങളൂം, പുൽ മൈതാനങ്ങളും വളരെ ഭംഗിയായി സൂക്ഷിച്ചിരിക്കുന്നു. എല്ലാ വെള്ളിയാഴ്ചകളിലും ഗാന്ധിയെ ആദരിച്ചുകൊണ്ട് ഇവിടെ പ്രാർഥന നടക്കുന്നു. ഇതു കൂടാതെ ഗാന്ധിജിയുടെ ജനന മരണ ദിവസങ്ങളിൽ ഇവിടെ പ്രത്യേകം പ്രാർഥനകൾ നടക്കുന്നു. 

ഇതിന്റെ വടക്കു  ഭാഗത്തായിട്ടാണ് ഇന്ത്യയുടെ ആദ്യ പ്രധാ‍നമന്ത്രിയായ ജവഹർ ലാൽ  നെഹ്രുവിന്റെ സമാധിയായ ശാന്തിവൻ  സ്ഥിതി ചെയ്യുന്നത്. 

ഇതിന്റെ അടുത്തു  സ്ഥിതി ചെയ്യുന്ന മറ്റ് സമാധികൾ

## പുറത്തേക്കുള്ള കണ്ണികൾ
*News item on "Veer Bhumi" 
*Places of interest in Delhi 
*Cremation of Shankar Dayal Sharma at Vijay Ghat
* 

വർഗ്ഗം:മഹാത്മാ ഗാന്ധി
ജവഹർലാൽ നെഹ്റു സ്റ്റേഡിയം, ഡെൽഹി

1982-ൽ ഭാരത സർക്കാർ പണിതീർത്ത ഡെൽഹിയിലെ ഒരു  സ്റ്റേഡിയമാണ് **ജവഹർലാൽ നെഹ്രു  സ്റ്റേഡിയം**. ഇത് ഒരു വിവിധോദ്ദേശ്യസ്റ്റേഡിയമാണ്. ഈ സ്റ്റേഡിയത്തിൽ മൊത്തം 60000 കാണികളെ ഉൾക്കൊള്ളാനുള്ള സംവിധാനമുണ്ട്.  . ഇന്ത്യൻ ഒളിമ്പിക് അസ്സോസ്സിയേഷന്റെ ഓഫീസും ഇവിടെയാണ് സ്ഥിതി ചെയ്യുന്നത്. ഇന്ത്യയിലെ മൂന്നാമത്തെ  വലിയ വിവിധോദ്ദേശ്യ സ്റ്റേഡിയവും ലോകത്തിലെ വലിയ അമ്പത്തി ഒന്നാമത്തെ സ്റ്റേഡിയവും ആണ് 

1982 ഇന്ത്യ ആതിഥ്യം വഹിച്ച ഒൻപതാമത്  ഏഷ്യൻ ഗെയിംസിന്റെ  ഭാഗമായിട്ടാണ് ഈ സ്റ്റേഡിയം നിർമ്മിക്കപ്പെട്ടത്. 2010 ഇന്ത്യ ആതിഥ്യം വഹിക്കുന്ന കോമൺ‌വെൽത്ത് ഗെയിംസിന്റെ ഭാഗമായി ജവഹർലാൽ നെഹ്‌റു സ്റ്റേഡിയം നവികരിച്ചു..കോമൺ‌വെൽത്ത് ഗെയിംസിന്റെ ഉദ്ഘാടന-സമാപന പരിപാടികളും അത്‌ലെറ്റിക്സ് മൽസരങ്ങളും നടന്നത് ഇവിടെയാണ്‌.. കോമൺവെൽത്ത് ഗെയിംസിനു മുന്നോടിയായി നടന്ന അറ്റകുറ്റപ്പണിയിലാണ് സ്റ്റേഡിയത്തിന്റെ കാണികളെ ഉൾക്കൊള്ളാനുള്ള ശേഷി 78,000 ത്തിൽ നിന്ന് 60,000 ആയി കുറച്ചത്.

## വേദിയായ മത്സരങ്ങളും പരിപാടികളും
### ക്രിക്കറ്റ്  മത്സരങ്ങൾ
ഇവിടെ രണ്ട് പ്രധാന  ക്രിക്കറ്റ് ഏകദിന മത്സരങ്ങൾ നടന്നിട്ടുണ്ട്. 1984ൽ ഇന്ത്യ-ഓസ്ട്രേലിയ, 1991ൽ ഇന്ത്യ-ദക്ഷിണാഫ്രിക്ക എന്നിവയാണവ.
## അവലംബം

## പുറത്തേക്കുള്ള കണ്ണികൾ
* Football Temples of the World-India
* Cricinfo - Grounds - Jawaharlal Nehru Stadium, New Delhi

വർഗ്ഗം:ഇന്ത്യയിലെ സ്റ്റേഡിയങ്ങൾ
ഫിറോസ് ഷാ കോട്ട്‌ല സ്റ്റേഡിയം

ഇന്ത്യയുടെ തലസ്ഥാനനഗരമായ ഡെൽഹിയിലെ ഒരു പ്രധാന ക്രിക്കറ്റ് സ്റ്റേഡിയമാണ് **ഫിറോസ് ഷാ കോട്‌ല** അല്ലെങ്കിൽ **കോട്‌ല** എന്നറിയപ്പെടുന്നത്. ഇതിന്റെ പേര് ഫിറോസ് ഷാ തുഗ്ലകിന്റെ അനുസ്മരിച്ചാണ് ഇട്ടിരിക്കുന്നത്.  ഇവിടെ ആദ്യത്തെ മത്സരം നടന്നത് നവംബർ 10, 1948 ലാണ്. പ്രമുഖ ഇന്ത്യൻ ലെഗ് സ്പിന്നർ അനിൽ കുംബ്ലെ ഒരു ടെസ്റ്റ് മത്സരത്തിലെ ഒരു ഇന്നിംങ്സിൽ 10 വിക്കറ്റ്  എന്ന നേട്ടം 1999 ൽ കൈവരിച്ചത്  ഈ സ്റ്റേഡിയത്തിലാണ്. 2005 ൽ ഇതിന്റെ പുനർനിർമ്മാണ പ്രവർത്തനങ്ങൾ നടന്നു. ഇതിന്റെ ഉടമസ്ഥത അവകാശവും നടത്തിപ്പും ഡെൽഹി ജില്ല ക്രിക്കറ്റ് അസ്സോസ്സിയേഷനിലാണ് (DDCA (Delhi District Cricket Association)). ഇന്ത്യൻ പ്രീമിയർ ലീഗിനു ശേഷം ഡെൽഹി ഡെയർഡെവിൾസ് ടീമിന്റെ ഹോം ഗ്രൌണ്ടായി ഇത് അറിയപ്പെടുന്നു. 

## അവലംബം

## പുറത്തേക്കുള്ള കണ്ണികൾ
* Article on the ground from The Hindu 
* Stats on the ground from Cricinfo

വർഗ്ഗം:ഇന്ത്യയിലെ ക്രിക്കറ്റ് സ്റ്റേഡിയങ്ങൾ
ഇന്ദിര ഗാന്ധി അരീന

ഇന്ത്യയുടെ തലസ്ഥാന നഗരിയായ ഡെൽഹിയിലെ ഒരു പ്രധാന ഇൻഡോർ സ്റ്റേഡിയമാണ് **ഇന്ദിരാഗാന്ധി അരീന** അഥവ **ഇന്ദിരാ‍ഗാന്ധി ഇൻഡോർ സ്റ്റേഡിയം**. ഇത് ഇന്ത്യയിലെ ഏറ്റവും വലുതും, ഏഷ്യയിലെ രണ്ടാമത്തെ വലിയതുമായ  ഇൻഡോർ സ്റ്റേഡിയമാണ്. 1982 ഇന്ത്യ സർകാർ പണി തീർത്ത ഈ സ്റ്റേഡിയം അന്ന് ഡെൽഹിയിൽ  നടന്ന ഏഷ്യൻ ഗെയിംസിന്റെ  ഇൻഡോർ മത്സരങ്ങൾ നടത്തുന്നതിനായിട്ടാണ് പ്രധാനമായും നിർമ്മിച്ചത്. ഈ സ്റ്റേഡിയം ഏകദേശം 102 ഏക്കറോളം വരുന്ന സ്ഥലത്ത് സ്ഥിതി ചെയ്യുന്നു. ഇതിന്റ് പണി തീർന്നതിനു ശേഷം ഇത് ഒരു പാട് മത്സരങ്ങൾക്ക് വേദിയായിട്ടുണ്ട്. 25,000 ആളുകൾക്ക് ഒരേസമയം ഇരുന്ന് കാണാൻ സൗകര്യമുള്ള ഈ സ്റ്റേഡിയം മുൻ ഇന്ത്യൻ പ്രധാനമന്ത്രിയായിരുന്ന ഇന്ദിരാഗാന്ധിയുടെ  പേരിൽ അറിയപ്പെടുന്നു. 

ഈ സ്റ്റേഡിയത്തിൽ അത്യാധുനിക സൗകര്യങ്ങൾ ഉണ്ട്. ശബ്ദരഹിതമായ ചുമരുകളും, വെളിച്ച സംവിധാനങ്ങളും, ശബ്ദ സംവിധാനങ്ങളും ഇതിന്റെ പ്രത്യേകതകളാണ്. ഇപ്പോൾ ഈ സ്റ്റേഡിയം 2010 ലെ കോമൺ‌വെൽത്ത് ഗെയിംസിനു വേണ്ടി സജ്ജീകരണങ്ങൾ നടക്കുകയാണ്.  Renovation is scheduled to be completed December 31, 2009.

## അവലംബം

## പുറത്തേക്കുള്ള കണ്ണികൾ
*Facility information 

വിഭാഗം:സ്റ്റേഡിയങ്ങൾ
എഡ്‌വിൻ ല്യൂട്ടൻസ്

ബ്രിട്ടീഷ് രാജ്യകാലത്തെ ഒരു  പ്രധാന ആർക്കിടെക്ട് ആയിരുന്നു **സർ. എഡ്‌വിൻ ലാൻഡ്‌സീയർ ലൂട്ടെൻസ്**. (29 March 1869 – 1 January 1944). 20 ആം നൂറ്റാണ്ടിലെ ഒരു മികച്ച ആർക്കിടെക്ടായി കണക്കാക്കപ്പെട്ടിരുന്നു ഇദ്ദേഹം. അദ്ദേഹത്തിന്റെ പുതിയ ബ്രിട്ടിഷിന്റെ രൂപകല്പകനായി കണക്കാക്കപ്പെടുന്നു. ഇന്ത്യയുടെ തലസ്ഥാന നഗരിയായ ന്യു ഡെൽഹി രൂപകൽപ്പന ചെയ്തത് ഇദ്ദേഹമാണ്.

## ആദ്യകാല ജീവിതം
അയർലണ്ടിലെ കില്ലാർണിയിൽ നിന്നുള്ള മേരി തെരേസ ഗാൾവിയുടെയും (1832/33–1906) പട്ടാളക്കാരനും ചിത്രകാരനുമായ ക്യാപ്റ്റൻ ചാൾസ് അഗസ്റ്റസ് ഹെൻറി ല്യൂട്ടൻസിന്റെയും (1829–1915) പതിമൂന്ന് മക്കളിൽ പത്താമനായി ലണ്ടനിലെ കെൻസിംഗ്ടണിൽ  ല്യൂട്ടൻസ് ജനിച്ചു. അദ്ദേഹത്തിന്റെ സഹോദരി മേരി കോൺസ്റ്റൻസ് എൽഫിൻസ്റ്റോൺ ല്യൂട്ടൻസ് (1868–1951), മിസ്സിസ് ജോർജ്ജ് വെമിസ് എന്ന വിവാഹനാമത്തിൽ നോവലുകൾ എഴുതിയിരുന്നു. സറേയിലെ തർസ്ലിയിലാണ് അദ്ദേഹം വളർന്നത്. അദ്ദേഹത്തിന്റെ പിതാവിന്റെ സുഹൃത്തും ചിത്രകാരനും ശിൽപിയുമായിരുന്ന എഡ്വിൻ ഹെൻറി ലാൻഡ്‌സീറിന്റെ പേരാണ് അദ്ദേഹത്തിന് നൽകിയിരിക്കുന്നത്.

## മരണം
1940 കളുടെ തുടക്കത്തിൽ അദ്ദേഹത്തിന് കാൻസർ ബാധിച്ചതായി കണ്ടെത്തി. 1944 ജനുവരി 1 ന് അദ്ദേഹം അന്തരിക്കുകയും വടക്കൻ ലണ്ടനിലെ സെന്റ് മേരിലബോൺ ശ്മശാനം എന്നും അറിയപ്പെടുന്ന ഈസ്റ്റ് ഫിഞ്ച്ലി ശ്മശാനത്തിൽ സംസ്കരിക്കുകയും ചെയ്തു. അദ്ദേഹത്തിന്റെ ചിതാഭസ്മം സെന്റ് പോൾസ് കത്തീഡ്രലിന്റെ കല്ലറയിൽ അദ്ദേഹത്തിന്റെ സുഹൃത്തും സഹ വാസ്തുശില്പിയുമായ വില്യം കർട്ടിസ് ഗ്രീൻ രൂപകൽപ്പന ചെയ്ത സ്മാരകത്തിന് കീഴിൽ സംസ്കരിച്ചു.

## ചിത്രശാല

പ്രമാണം:St Jude's, Hampstead Garden Suburb.jpg|സെന്റ് ജൂഡ്സ്, ഹാംപ്സ്റ്റെഡ് ഗാർഡൻ സബർബ്
പ്രമാണം:India Gate in New Delhi 03-2016.jpg|ഇന്ത്യാ ഗേറ്റ്, ഡൽഹി
പ്രമാണം:Delhi India Gate.jpg|ഇന്ത്യാ ഗേറ്റ്, ഡെൽഹി
പ്രമാണം:VictoriaParkLeicesterMemorialcommons.jpeg|War Memorial, Victoria Park, Leicester
പ്രമാണം:Hampton Court Bridge 1.jpg|Hampton Court Bridge
പ്രമാണം:NashdomMist.jpg|Nashdom, Taplow, South Buckinghamshire


## അവലംബം

## പ്രസിദ്ധീകരണങ്ങൾ
*Edwin Lutyens & Charles Bressey, *The Highway Development Survey*, Ministry of Transport, 1937
*Edwin Lutyens & Patrick Abercrombie, *A Plan for the City & County of Kingston upon Hull*, Brown (London & Hull), 1945.

## കൂടുതൽ വായനക്ക്
* *Lutyens Abroad: The Work of Sir Edwin Lutyens Outside the British Isles*, edited by Andrew Hopkins and Gavin Stamp. London: British School at Rome, 2002 (paperback, ISBN 0-904152-37-5).
* Petter, Hugh. *Lutyens in Italy: The Building of the British School at Rome*. London: British School at Rome, 1992 (paperback, ISBN 0-904152-21-9).
* Skelton, Tim & Gliddon, Gerald. *Lutyens and the Great War*. London: Frances Lincoln, 2008 (hardback, ISBN 978-0-7112-2878-8).

## പുറത്തേക്കുള്ള കണ്ണികൾ

*Sir Edwin Lutyens (1869-1944) 
*The Lutyens Trust
*Jane Ridley, "Architect for the metropolis", ''City Journal'', Spring 1998 
*The creations of Sir Edwin Lutyens @ ''Ward's Book of Days''
*Nashdom - A Lutyens Masterpiece in South Buckinghamshire  
*The cathedral that never was - exhibition of Lutyens' cathedral model at the Walker Art Gallery

വർഗ്ഗം:വാസ്തുശില്പികൾ
വർഗ്ഗം:1869-ൽ ജനിച്ചവർ
ഹസ്രത് നിസാമുദ്ദീൻ തീവണ്ടിനിലയം

ഇന്ത്യയുടെ തലസ്ഥാന നഗരിയായ ഡെൽഹിയിലെ ഒരു പ്രധാന റെയിൽ‌വേ സ്റ്റേഷനാണ്  **ഹസ്രത്ത് നിസ്സാമുദ്ദീൻ റെയിൽ‌വേ സ്റ്റേഷൻ**. ഡെൽഹിയുടെ തെക്ക് പടിഞ്ഞാറായി സ്ഥിതി ചെയ്യുന്ന ഈ സ്റ്റേഷൻ ഉത്തര റെയിൽ‌വേയുടെ കീഴിൽ വരുന്നതാണ്. സൂഫി പണ്ഡിതനായിരുന്ന നിസാമുദ്ദീൻ ഔലിയയുടെ പേരിൽ നിന്നാണ് ഈ പേര് നല്കപ്പെട്ടത്.
ഇതിനു ചേർന്ന് സ്ഥിതി ചെയ്യുന്ന ഒരു അന്തർദേശിയ ബസ് ടെർമിനലാണ് സരായി കാലേഖാൻ ബസ് സ്റ്റേഷൻ.

## അവലംബം


വർഗ്ഗം:ദില്ലിയിലെ തീവണ്ടി നിലയങ്ങൾ‎
പുരാന കില

ഇന്ത്യയുടെ തലസ്ഥാനനഗരമായ ഡെൽഹിയിൽ സ്ഥിതി ചെയ്യുന്ന ഒരു  പഴയ കോട്ടയാണ് **പുരാനാ കില**. (അർത്ഥം: പഴയ കോട്ട). ഇവിടെ നടന്ന ഗവേഷണങ്ങളിൽ ഈ സ്ഥലം 1000 ബി.സി. മുതൽ ഉപയോഗത്തിലിരുന്നതായി കണ്ടുപിടിക്കപ്പെട്ടിരിക്കുന്നു. മഹാഭാരതകഥയിൽ ഈ സ്ഥലം പാണ്ഡവരുടെ രാജ്യത്തിന്റെ തലസ്ഥാനമായ ഇന്ദ്രപ്രസ്ഥം ആയിരുന്നു എന്ന കണക്കാക്കപ്പെടുന്നു. 

പുരാണ കിലയുടെ പണി ആരംഭിച്ചത് ഹുമയൂൺ ചക്രവർത്തി ആണ്. എന്നാൽ 1540 ലെ കനൗച്ചി യുദ്ധത്തിൽ ഹുമയൂൺ നാട് കടത്തപ്പെട്ടതിനാൽ, സൂർവംശത്തിലെ ഷെർഷാ സൂരിയാണ് ഇതിന്റെ പണി പൂർത്തിയാക്കിയത്

## ചിത്രശാല



Image:OldFortWindows.jpg

Image:Tomb in Purana Quila New Delhi.jpg

Image:Purana_Qila_01.jpg|'ബഡാ ദർവാസ (പ്രധാന കവാ‍ടം)

Image:Purana_Qila_02.jpg|ശേർ മണ്ഡൽ

Image:Purana_Qila_03.jpg|ഹുമയൂൺ ഗേറ്റ്  (Southern Ramparts)

Image:Purana_Qila_04.jpg|ഖില-ഇ-കുഹ്നാ മോസ്ക് 

Image:Purana_Qila_05.jpg|പേശ്ടക് മോസ്ക് (Entrance Arch)

Image:Purana_Qila_06.jpg|മോസ്ക് 

Image:OldFortWindows2.jpg|പുരാ‍ന കിലയുടെ പുറത്ത് 

Image:Old fort delhi.jpg|പുരാന കില (Vintage Collection)
 
## അവലംബം

## പുറത്തേക്കുള്ള കണ്ണികൾ
*Indiasite.com 
*DiscoverIndia.com 
*360° panoramic view of Old Fort  

വർഗ്ഗം:ഡൽഹിയിലെ കോട്ടകൾ
ഡെൽഹി ഹൈക്കോടതി

ഇന്ത്യയുടെ തലസ്ഥാന നഗരമായ ഡെൽഹിയിലെ പരമോന്നത കോടതിയാണ് **ഡെൽഹി ഹൈക്കോടതി**.  ().  October 31, 1966 ലാണ് ഇത് സ്ഥാപിക്കപ്പെട്ടത്. 

## ചരിത്രം
ഡെൽഹിയിലേയും പഞ്ചാബിലേയും നിയമകാര്യങ്ങളുടെ പരമോന്നത കോടതിയായി  March 21, 2020 ൽ ലാഹോർ കോടതി സ്ഥാ‍പിക്കപ്പെട്ടു. 1947 ൽ ഇന്ത്യക്ക് സ്വാതന്ത്ര്യം കിട്ടി, ഇന്ത്യാ വിഭജനത്തിനു ശേഷം പഞ്ചാബ് ഹൈക്കോടതി സ്ഥാപിക്കപ്പെട്ടു. ഇത് ശിം‌ല ആസ്ഥാനമാക്കി പ്രവർത്തനം ആരംഭിച്ചു.  1954/1955 കാലഘട്ടത്തിൽ ഇത് ചണ്ഡിഗഡിലേക്ക് മാറ്റി. 1966 ൽ ഇന്ന് സ്ഥിതി ചെയ്യുന്ന ഡെൽഹിയിലേക്ക് മാറ്റി. 

## ആധാരം
* History of Delhi high court on its official website

## പുറത്തേക്കുള്ള കണ്ണികൾ
* Official website
*Satellite picture by Google Maps

വർഗ്ഗം:ഇന്ത്യയിലെ ഹൈക്കോടതികൾ
പ്രെസ്സ് ട്രസ്റ്റ് ഓഫ് ഇന്ത്യ

ഇന്ത്യയിലെ ഏറ്റവും വലിയ സ്വതന്ത്ര വാർത്താ ഏജൻസിയാണ് **പ്രെസ്സ് ട്രസ്റ്റ് ഓഫ് ഇന്ത്യ**. (ഹിന്ദി: **प्रेस ट्रस्ट ऑफ़् इंडिया**) (അറിയപ്പെടുന്നത് **PTI**) ഇതിൽ 1300 ഓളം ആളുകൾ പ്രവർത്തിക്കുന്നു. 1947 ൽ ഇന്ത്യക്ക് സ്വാത്രന്ത്ര്യം കിട്ടിയതിനു ശേഷം ഈ സ്ഥാപനം അസ്സോസ്സിയേറ്റഡ് പ്രസ്സ്, റോയ്‌റ്റേഴ്സ് എന്നി സ്ഥാപനങളിൽ നിന്നും പ്രവർത്തനങ്ങൾ ഏറ്റെടുത്തു. 
ഇംഗ്ലീഷ്. ഹിന്ദി എന്നീ ഭാഷകളിൽ വാർത്തകൾ നൽകി വരുന്നു. ദില്ലി ആസ്ഥാനമാക്കി ലാഭേച്ഛയില്ലാതെ പ്രവർത്തിക്കുന്ന  പി.റ്റി.ഐ നാന്നൂറ്റി അമ്പതോളം ഭാരതീയ പത്രങ്ങളുടെ സഹകരണ കൂട്ടായ്മയാണ്.ഇന്ത്യയിലുടനീളം നൂറ്റമ്പതോളം ഓഫീസുകളും രണ്ടായിരത്തോളം ജീവനക്കാരും  പി.റ്റി.ഐ.ക്കുണ്ട്.സ്വാതന്ത്ര്യാനന്തരം വാർത്താ ഏജൻസികളായ അസ്സോസിയേറ്റഡ് പ്രസ്സിന്റേയും റോയിട്ടേഴ്സിന്റെയും ഇന്ത്യയിലെ ചുമതലകൾ  പി.റ്റി.ഐ ഏറ്റെടുത്തു.സ്വന്തമായി വാർത്താവിനിമയ ഉപഗ്രഹമുള്ള (ഇൻസാറ്റ്) ഏക ദക്ഷിണേഷ്യൻ വാർത്താ ഏജൻസി  പി.റ്റി.ഐയാണ്.വി.കെ.ചോപ്രയാണ് ഇപ്പോഴത്തെ ചെയർമാൻ.

 
## പി.ടി.ഐ.യുടെ ചരിത്രം

## ഇതും കൂടി കാണുക
*യുണൈറ്റഡ് ന്യൂസ് ഓഫ് ഇന്ത്യ
* ഹിന്ദുസ്ഥാൻ സമാചാർ
* സമാചാർ ഭാരതി
## പുറത്തേക്കുള്ള കണ്ണികൾ
ഔദ്യോഗിക വെബ്സൈറ്

വർഗ്ഗം:വാർത്താ ഏജൻസികൾ
വർഗ്ഗം:ഇന്ത്യയിലെ പ്രധാന ട്രസ്റ്റുകൾ
ഫിജി

**ഫിജി** (ഔദ്യോഗികമായി **റിപ്പബ്ലിക് ഓഫ് ഫിജി ഐലന്റ്സ്**) തെക്കൻ ശാന്തസമുദ്രത്തിലെ ഒരു ദ്വീപ് രാജ്യമാണ്. വാനുവാട്ടുവിന്റെ കിഴക്കും ടോങ്കയുടെ പടിഞ്ഞാറും ടുവാലുവിന്റെ തെക്കുമായാണ് ഇതിന്റെ സ്ഥാനം. 322 ദ്വീപുകളടങ്ങുന്ന ഒരു ദ്വീപസമൂഹമാണീ രാജ്യം. ഇതിൽ 106 എണ്ണം സ്ഥിരവാസമുള്ളതാണ്. 522 ചെറുദ്വീപുകളും ഈ രാജ്യത്തിൽ ഉൾപ്പെടുന്നു. വിറ്റി ലെവു, വനുവ ലെവു എന്നിവയാണ് പ്രധാന ദ്വീപുകൾ. രാജ്യത്തിലെ ആകെ ജനസംഖ്യയുടെ 87 ശതമാനവും ഈ രണ്ട് ദ്വീപുകളിലാണ്. സുവ ഫിജിയുടെ തലസ്ഥാനമാണ്.

## അവലംബം


വർഗ്ഗം:ഓഷ്യാനിയയിലെ രാജ്യങ്ങൾ
വർഗ്ഗം:ഇംഗ്ലീഷ്‌ ഔദ്യോഗികഭാഷയായിട്ടുള്ള രാജ്യങ്ങൾ
വർഗ്ഗം:ഐക്യരാഷ്ട്രസഭയിൽ അംഗത്വമുള്ള രാജ്യങ്ങൾ
പീതം‌പുര ടി.വി. ടവർ

thumb|പീതം‌പുര ടി.വി. ടവർ
ഡെൽഹിയുടെ വടക്ക് പടിഞ്ഞാറ് ഭാഗത്തായി പീതം‌പുര എന്ന സ്ഥലത്ത് സ്ഥാപിക്കപ്പെട്ടിട്ടുള്ള പ്രസാർ ഭാരതി കോർപ്പറേഷന്റെ കീഴിലുള്ള 235 മീ. ഉയരമുള്ള ടെലിവിഷൻ ടവറാണ് പീതംപുര ടി.വി. ടവർ. ഇതിനു തൊട്ടടുത്തുതന്നെ ഡെൽഹി മെട്രോയുടെ നേതാജി സുഭാഷ് പ്ലേസ് സ്റ്റേഷനും വാണിജ്യകേന്ദ്രവും, ദില്ലി ഹാട്ടും സ്ഥിതിചെയ്യുന്നു . വളരെ ദൂരെനിന്നുതന്നെ കാണാമെന്നതിനാൽ സമീപസ്ഥലങ്ങളിലേക്കുള്ള അടയാളസൂചകമായി ഈ ടവർ ഉപയോഗപ്പെടുത്താറുണ്ട്. 

ഈ ടവറിന്റെ നിർമ്മാണം കഴിഞ്ഞത് 1988 ലാണ്. വിവിധ സാഹഹിക-മായാജാല പ്രകടനങ്ങൾക്കും ഈ ടവർ ഉപയോഗപ്പെടുത്തിയിട്ടുണ്ട്.
## അവലംബം


വർഗ്ഗം:ഡെൽഹിയിലെ കെട്ടിടങ്ങളും നിർമ്മിതികളും
ഓട്ടൊ എക്സ്‌പോ

[thumb|2008 ൽ നടന്ന ഓട്ടോ എക്സ്പോയിൽ [ടാറ്റ കമ്പനിയുടെ പുതിയ കാർ]]
ഡെൽഹിയിലെ പ്രധാന പ്രദർശന വേദിയായ പ്രഗതി മൈദാനില്‌‍ വച്ച് വർഷം തോറും നടക്കുന്ന വാഹന പ്രദർശന മേളയാണ് **ഓട്ടോ എക്സ്പോ**. ഇത് ഷാങ്കായി മോട്ടോർ ഷോക്ക് ശേഷം ഏഷ്യയിലെ ഏറ്റവും വലിയ വാഹന പ്രദർശന മേളയാണ്.  . ഈ പ്രദർശനം ആട്ടോമോട്ടിവ് കമ്പോണന്റ് മാനുഫാക്ചറർ അസ്സോസ്സിയേഷൻ‌(Automotive Component Manufacturers Association ACMA), സൊസൈറ്റി ഓഫ് ഇന്ത്യൻ ആട്ടോമൊബൈൽ മാനുഫാക്ചറർ (Society of Indian Automobile Manufacturers -SIAM) , കോൺഫഡറെഷൻ ഓഫ് ഇന്ത്യൻ ഇൻഡസ്ട്രി (Confederation of Indian Industry -CII) എന്നിവർ സംയുക്തമായി നടത്തുന്ന ഒന്നാണ്.

## പുറത്തേക്കുള്ള കണ്ണികൾ
* Organisation Internationale des Constructeurs d'Automobiles
* The 9th Auto Expo 2008 
* Images of Auoto Expo 2008 

## അവലംബം
ദൈനിക് ജാഗരൺ

ഇന്ത്യയിൽ പ്രസിദ്ധീകരിക്കുന്ന ഒരു ഹിന്ദി ദിനപത്രമാണ് ദൈനിക് ജാഗരൺ. 2008 ഒക്ടോബറിലെലെ കണക്ക് പ്രകാരം ദൈനിക് ജാഗരൺ ദിനപത്രത്തിന് 32 പ്രധാന എഡിഷനുകളും ഇരുന്നൂറിലധികം സബ് എഡിഷനുകളും ഉണ്ട്. 
ദൈനിക് ജാഗരണന് 29 പ്രിന്റിങ് പ്രസ്സുകൾ ഉണ്ട്. 10 സംസ്ഥാനങ്ങളിലായി വ്യാപിച്ചു കിടക്കുന്ന ഈ പത്രത്തിന്റെ ആസ്ഥാനം ഉത്തർപ്രദേശിലെ കാൺപൂർ ആണ്‌. 2005-ലെ ദേശീയ വായനാകണക്കെടുപ്പനുസരിച്ച്‍ (NRS 2005) ഇന്ത്യയിൽ ഏറ്റവുമധികം വായനക്കാരുള്ള പത്രമാണ്‌ ദൈനിക് ജാഗരൺ

ഇതിന്റെ ആദ്യ എഡിഷൻ ഉത്തർപ്രദേശിലെ ഝാൻസിയിൽ നിന്നാണ്‌ 1942-ൽ പുറത്തിറങ്ങിയത്. ആസ്ഥാനം പിന്നീട് കാൺപൂരിലേക്ക് മാറ്റുകയും ലക്നൗ എഡിഷൻ പുറത്തിറക്കുകയും ചെയ്തു.

താഴെ പറയുന്ന സംസ്ഥാനങ്ങളിൽ നിന്നും ദൈനിക് ജാഗരൺ പത്രം പ്രസിദ്ധീകരിക്കുന്നു. 
* ഉത്തർ പ്രദേശ്
* ഉത്തരാഖണ്ട്
* ബീഹാർ
* ഝാർഖണ്ഡ്‌
* പഞ്ചാബ്
* ഹരിയാന
* മദ്ധ്യപ്രദേശ്
* ഡെൽഹി
* ജമ്മു കശ്മീർ
* ഹിമാചൽ പ്രദേശ്.
* പശ്ചിമബംഗാൾ

## പുറത്തേക്കുള്ള കണ്ണികൾ
*Dainik Jagran Home Page
*Epaper Edition 
## അവലംബം


വർഗ്ഗം:ഹിന്ദി ദിനപത്രങ്ങൾ
ഐ ലൈഫ്

മാക്ഒഎസ്, ഐഒഎസ് എന്നിവയ്‌ക്കായുള്ള ആപ്പിൾ ഇൻകോർപ്പറേറ്റഡ് പുറത്തിറക്കിയതും, ഇപ്പോൾ നിർത്തലാക്കിയതുമായ സോഫ്റ്റ്‌വെയർ സ്യൂട്ടാണ് **ഐ ലൈഫ്**. മീഡിയ സൃഷ്‌ടിക്കൽ, ഓർഗനൈസേഷൻ, എഡിറ്റിംഗ്, പ്രസിദ്ധീകരണം എന്നിവയ്‌ക്കായുള്ള വിവിധ പ്രോഗ്രാമുകൾ ഇതിൽ അടങ്ങിയിരിക്കുന്നു. വിവിധ സമയങ്ങളിൽ, അതിൽ ഉൾപ്പെടുന്നു: ഐട്യൂൺസ്, ഐമൂവി(iMovie), ഐഫോട്ടോ(iPhoto), ഐഡിവിഡി(iDVD), ഐവെബ്ബ്(iWeb), ഗാരേജ്ബാൻഡ്(GarageBand). ഐമൂവി, ഗാരേജ്ബാൻഡ് എന്നിവ മാത്രമേ അവശേഷിക്കുന്നുള്ളൂ, ഇപ്പോൾ ആപ്പിളിന്റെ മാക് ആപ്പ് സ്റ്റോറിൽ സൗജന്യമായി ലഭ്യമാണ്. 
## പുറത്ത് വിടൽ

## അവലംബം


വിഭാഗം:മൾട്ടിമീഡിയ സോഫ്റ്റ്‌വെയർ
വർഗ്ഗം:ആപ്പിൾ സോഫ്റ്റ്‌വെയർ
അഞ്ചരക്കണ്ടി

കണ്ണൂർ ജില്ലയിലെ ഒരു ഗ്രാമ പഞ്ചായത്ത്. **അഞ്ചരക്കണ്ടി** പട്ടണം, കണ്ണൂർ റെയിൽവേ സ്റ്റേഷനിൽ നിന്നും 19 കിലോമീറ്റർ ദൂരെയായി സ്ഥിതി ചെയ്യുന്നു.

ആദ്യ കാലത്ത്‌ 'രണ്ടു തറ' എന്ന പേരിലാണ് ഈ പ്രദേശം അറിയപ്പെട്ടിരുന്നത്.1767-ൽ ഈസ്റ്റ് ഇന്ത്യാ കമ്പനി സ്ഥാപിച്ച അഞ്ചരക്കണ്ടി കറുവപ്പട്ട എസ്റ്റേറ്റ് ഈ ഗ്രാമത്തിൽ ഉൾപ്പെടുന്നു.   

കുരുമുളക് കച്ചവടത്തിന്റെ കേന്ദ്രമായിരുന്ന ഇവിടെ ബ്രിട്ടീഷുകാർ കേരളത്തിലെ തന്നെ ആദ്യത്തെ രജിസ്ടർ ഓഫീസും സ്ഥാപിച്ചിരുന്നു. 
ഒരുകാലത്ത്‌ ഏഷ്യയിലെ ഏറ്റവും വലിയ കറപ്പ തോട്ടം സ്ഥിതി ചെയ്തിരുന്നത് ഇവിടെയാണ്‌. . കേരളത്തിലെ നദികളിൽ ഇരുപത്തെട്ടാം സ്ഥാനമുള്ള അഞ്ചരക്കണ്ടിപ്പുഴ ഈ തോട്ടത്തിനു നടുവിലൂടെ ഒഴുകുന്നു.

## ഇതും കാണുക
*അഞ്ചരക്കണ്ടി പുഴ
*നരിക്കുനി ഉണ്ണിരിക്കുട്ടി വൈദ്യൻ
*കാരായി കൃഷ്ണൻ ഗുരുക്കൾ
*കക്കുഴി കുഞ്ഞിബാപ്പു ഗുരുക്കൾ
*മാടായി മന്ദൻ ഗുരുക്കൾ

## അവലംബങ്ങൾ

രജിസ്ട്രേഷൻ പിറന്നത് ഇവിടെ-സി പി എഫ് വേങ്ങാട്, വാരാദ്യ മാധ്യമം,2000 ഡിസംബർ 18
നവ്‌ഭാരത് ടൈംസ്

ഡെൽഹിയിലേയും മുബൈയിലേയും ഏറ്റവും പ്രചാരമുള്ള ഹിന്ദി ദിനപത്രമാണ് **നവ്‌ഭാരത് ടൈംസ്**. ഇത് ബെന്നട്, കോൾമാൻ കമ്പനിയാണ് പ്രസിദ്ധീകരിക്കുന്നത്. ദി ടൈംസ് ഓഫ് ഇന്ത്യ എന്നാ‍ണ് ഈ ഗ്രൂപ്പ് ഏറ്റവും കൂടുതലായി അറിയപ്പെടുന്നത്. നവ്‌ഭാരത് ടൈംസ് കൂടാതെ ഇംഗ്ലീഷിലെ പ്രധാന ദിനപത്രമായ ദി ടൈംസ് ഓഫ് ഇന്ത്യയും ഇവർ പ്രസിദ്ധീകരിക്കുന്നു. 

## പുറത്തേക്കുള്ള കണ്ണികൾ

വെബ്‌സൈറ്റ്

വർഗ്ഗം:ഹിന്ദി ദിനപത്രങ്ങൾ
വർഗ്ഗം:ടൈംസ് ഗ്രൂപ്പിന്റെ പ്രസിദ്ധീകരണങ്ങൾ
മാമ്പതി

കോട്ടയം ജില്ലയിലെ കറുകച്ചാലിനും ശാന്തിപുരത്തിനും ഇടക്കുള്ള ഒരു ചെറിയ ഗ്രാമമാണു **മാമ്പതി**. വേണമെങ്കിൽ കൂത്രപ്പള്ളിക്കും ശാന്തിപുരത്തിനും ഇടയ്ക്കാണു എന്നും പറയാം. ഇവിടെ ഏകദേശം നൂറോളം കുടുംബങ്ങൾ താമസിക്കുന്നു. ഈ പ്രദേശത്തിനടുത്ത് മൂന്നു കോളനികളുണ്ട്. അവ കിഴുവാറ്റ് കോളനി, കുറ്റിക്കൽ കോളനി, ഇഞ്ചക്കുഴിയിൽ കോളനി എന്നിങ്ങനെ അറിയപ്പെടുന്നു.

വർഗ്ഗം:കോട്ടയം ജില്ലയിലെ ഗ്രാമങ്ങൾ
വൈമാക്സ്

വലിയ ഭൂപ്രദേശങ്ങളിൽ പോലും കമ്പിയില്ലാകമ്പി രീതിയിൽ ഉയർന്ന വേഗത്തിലുള്ള ഇന്റർനെറ്റ്‌ സേവനം ലഭ്യമാക്കുന്ന വാർത്താവിനിമയ സാങ്കേതിക വിദ്യയാണ് **വൈമാക്സ്** എന്ന **വേൾഡ് വൈഡ് ഇന്റർഓപ്പറബിലിറ്റി ഫോർ മൈക്രോവേവ് ആക്‌സസ്**. ഫിസിക്കൽ ലെയർ (PHY), മീഡിയ ആക്‌സസ് കൺട്രോൾ (MAC) ഓപ്‌ഷനുകൾ നൽകുന്ന ഐഇഇഇ(IEEE) 802.16 സെറ്റ് സ്റ്റാൻഡേർഡുകളെ അടിസ്ഥാനമാക്കിയുള്ള വയർലെസ് ബ്രോഡ്‌ബാൻഡ് കമ്മ്യൂണിക്കേഷൻ മാനദണ്ഡങ്ങളുടെ ഒരു കുടുംബമാണ്. വാണിജ്യ വെണ്ടർമാർക്കുള്ള സിസ്റ്റം പ്രൊഫൈലുകളുടെ നിർവചനം ഉൾപ്പെടെ, ഇന്റർഓപ്പറബിലിറ്റിയും പരസ്പരമുള്ള പ്രവർത്തനക്ഷമതയും പ്രോത്സാഹിപ്പിക്കുന്നതിനായി 2001 ജൂണിൽ വൈമാക്സ് ഫോറം രൂപീകരിച്ചു.

2005 ലെ വൈമാക്സ് പതിപ്പ് 40 Mbit/s  വരെയുള്ള ഡാറ്റാ നിരക്ക് ലഭ്യമാക്കിയെങ്കിൽ 2011 ലെ പുതിയ പതിപ്പിനു 1 Gbit/s വരെയുള്ള ഡാറ്റാ നിരക്ക് നൽകും. ഫോർ.ജി എന്നറിയപ്പെടുന്ന നാലാം തലമുറയിൽപ്പെട്ട  ഒരു കമ്പിയില്ലാകമ്പി വാർത്താവിനിമയ സാങ്കേതിക വിദ്യയായ വൈമാക്സ്, 30 മീറ്റർ (100 അടി)മാത്രം പരിധിയുള്ള സാധാരണ വൈ-ഫൈ സേവനത്തെ മറി കടക്കുന്നു. കേബിൾ മോഡം, ഡി.എസ്.എൽ എന്നിവയേക്കാൾ പതിന്മടങ്ങ് വേഗതയുള്ള വൈമാക്സ്  നിലവിൽ 75 Mbit/s വേഗത്തിലുള്ള ഡാറ്റ  നിരക്ക് വാഗ്ദാനം ചെയുന്നു. 

വൈമാക്സ്  റിലീസ് 2.1, വൈമാക്സ്  2+ എന്ന പേരിൽ ജനപ്രിയമായി ബ്രാൻഡ് ചെയ്യപ്പെടുന്നു, മുൻ വൈമാക്സ് തലമുറകളിൽ നിന്ന് ബാക്ക്വേഡ്-കമ്പാറ്റിബിലിറ്റി ട്രാൻസിഷനാണിത്. ഇത് ടിഡി-എൽടിഇയുമായി പൊരുത്തപ്പെടുന്നതും പരസ്പരം പ്രവർത്തിക്കാവുന്നതുമാണ്.
## ടെർമിനോളജി
വൈമാക്സ്  എന്നത് വൈമാക്സ് ഫോറം അംഗീകരിച്ച ഐഇഇഇ 802.16  വയർലെസ്-നെറ്റ്‌വർക്കുകളുടെ കുടുംബത്തിൽ നടപ്പാക്കുന്ന ഇന്റർഓപ്പറബിൾ നടപ്പിലാക്കലുകളെ സൂചിപ്പിക്കുന്നു. (അതുപോലെ തന്നെ, വൈ-ഫൈ(Wi-Fi) അലയൻസ് സാക്ഷ്യപ്പെടുത്തിയ ഐഇഇഇ 802.11 വയർലെസ് ലാൻ സ്റ്റാൻഡേർഡുകളുടെ ഇന്റർഓപ്പറബിൾ നടപ്പിലാക്കലുകളെയാണ് വൈ-ഫൈ സൂചിപ്പിക്കുന്നത്.) വൈമാക്സ്  ഫോറം സർട്ടിഫിക്കേഷൻ വെണ്ടർമാരെ വൈമാക്സ് സർട്ടിഫൈഡ് ആയി മൊബൈൽ ഉൽപ്പന്നങ്ങൾ വിൽക്കാൻ അനുവദിക്കുന്നു. അങ്ങനെ, മറ്റ് സർട്ടിഫൈഡ് ഉൽപ്പന്നങ്ങൾ ഒരേ പ്രൊഫൈലിന് അനുയോജ്യമാകുന്നിടത്തോളം അവയുമായി പരസ്പര പ്രവർത്തനക്ഷമതയുടെ ഒരു തലം ഉറപ്പാക്കുന്നു.
## ഇതും കൂടി കാണുക
* മൊബൈൽ ബ്രോഡ്ബാൻഡ്

## അവലംബം


## പുറത്തേക്കുള്ള കണ്ണികൾ
* വൈമാക്സ് ഫോറം
* എന്താണ് വൈമാക്സ് 

വർഗ്ഗം:വയർലെസ്സ് കമ്പ്യൂട്ടർ ശൃംഖല
തിരികല്ല്‌

പണ്ടുകാലത്തു കേരളത്തിൽ ചെറുപയർ, ഉഴുന്ന്‌ എന്നിവയുടെ തൊലികളയാനും ധാന്യങ്ങൾ പൊടിക്കാനും ഉപയോഗിച്ചിരുന്ന സൂത്രകല്ലാണ്‌ **തിരികല്ല്‌**.

കരിങ്കല്ലു കൊണ്ടുണ്ടാക്കിയ വൃത്താകാരത്തിലുള്ള തിരികല്ലിന്റെ അടിയിലും മുകളിലും ആയി രണ്ടു കരിങ്കൽ പാളികൾ ഉണ്ടായിരിക്കും . അടിഭാഗത്തുള്ള പാളിയിൽ ചെറിയൊരു കമ്പി നടുവിലായി ഉറപ്പിച്ചിരിക്കുമതിനു മുകളിൽ മറ്റേ കല്ലു വയ്ക്കുന്നു. താഴത്തെ കല്ലിൽ ഉറപ്പിച്ചിരിക്കുന്ന കമ്പി കടന്നു പോകാനും ധാന്യങ്ങൾ ഇട്ടു കൊടുക്കാനും ഒരു ദാരം മുകളിലത്തെ കല്ലിൽ കാണും മുകളിലത്തെ കല്ലിൽ ഒരു കൈപിടിയും കാണും അതിൽ പിടിച്ചു വേണം കല്ല്‌ കറക്കാൻ. മിക്ക കേരളീയ ഭവനങ്ങളിലും ഇത്തരം കല്ല്‌ 1950-55 വരെ ഉണ്ടായിരുന്നു. *കല്ലുകൊത്താനുണ്ടോ* എന്നു ചോദിച്ചു വന്നിരുന്ന കല്ലുകൊത്തുകാരാണ്‌ ഇവ നിർമ്മിച്ചിരുന്നത്‌. ഗ്രൈൻഡറുകളും മിക്സികളും പ്രചരിച്ചതോടെ തിരികല്ലുകൾ അപ്രത്യക്ഷമായി.

വലിയ അളവിൽ ധാന്യം പൊടിക്കാൻവേണ്ടി, വലിയ തിരികല്ലുകൾ കന്നുകാലികളെ ഉപയോഗിച്ച് പ്രവർത്തിപ്പിച്ചിരുന്നു.  

## '''അവലംബം'''

*സാഹിത്യ പോഷിണി- 2006 നവംബർ പേജ്‌ 38 ,ധാന്യങ്ങൾ പൊടിക്കാൻ സൂത്രകല്ല്‌ -മുരളീധരൻ തഴക്കര

വർഗ്ഗം:അടുക്കള ഉപകരണങ്ങൾ
കൊണ്ടോട്ടി നിയമസഭാമണ്ഡലം

മലപ്പുറം ജില്ലയിലെ കൊണ്ടോട്ടി നഗരസഭ,ചീക്കോട്, ചെറുകാവ്, പുളിക്കൽ, വാഴക്കാട്, നെടിയിരുപ്പ്, വാഴയൂർ, മുതുവല്ലൂർ എന്നീ ഗ്രാമപഞ്ചായത്തുകൾ ഉൾപ്പെടുന്നതാണ്‌ **കൊണ്ടോട്ടി നിയമസഭാമണ്ഡലം**. 2016 മുതൽ ടി.വി. ഇബ്രാഹിം (ഇന്ത്യൻ യൂണിയൻ മുസ്ലിം ലീഗ്) ഈ മണ്ഡലത്തെ പ്രതിനിധീകരിക്കുന്നു. 


{
  "type": "ExternalData",
  "service": "geoshape",
  "properties": {
    "stroke": "#0000ff",
    "stroke-width": 2
  },
  "query": "\nSELECT ?id ?idLabel (concat('', ?idLabel, '') as ?title) WHERE\n{\n?id wdt:P7938 wd:Q16135092 . # is a district\nSERVICE wikibase:label { bd:serviceParam wikibase:language 'ml'.\n?id rdfs:label ?idLabel .\n}\n}"}

## 2008-ലെ നിയമസഭാമണ്ഡല പുനർനിർണ്ണയത്തിനു മുൻപ്
മലപ്പുറം ജില്ലയിലെ ചേലേമ്പ്ര, ചെറുകാവ്, പള്ളിക്കൽ, വാഴയൂർ, വാഴക്കാട്, പുളിക്കൽ, നെടിയിരുപ്പ്, മൊറയൂർ, പൂക്കോട്ടൂർ, മുതുവല്ലൂർ, കൊണ്ടോട്ടി എന്നീ ഗ്രാമപഞ്ചായത്തുകൾ ഉൾപ്പെടുന്നതായിരുന്നു കൊണ്ടോട്ടി നിയമസഭാമണ്ഡലം.

## പ്രതിനിധികൾ
*2016- ടി.വി. ഇബ്രാഹിം
*2011 -കെ. മുഹമ്മദുണ്ണി ഹാജി 
*2006 - കെ. മുഹമ്മദുണ്ണി ഹാജി 

*2001 കെ.എൻ.എ. കാദർ 
*1996 പി.കെ.കെ. ബാവ 
*1991 കെ.കെ. അബു 
*1987 പി. സീതി ഹാജി 
*1982 പി. സീതി ഹാജി 
*1980 പി. സീതി ഹാജി.
*1977 പി. സീതി ഹാജി

*1970 എം.പി.എം. അബ്ദുള്ള കുരിക്കൾ.(1973 ഏപ്രിൽ 19-ന് തിരഞ്ഞെടുക്കപ്പെട്ടു - സത്യപ്രതിജ്ഞ ചെയ്തത് ജൂൺ 11-ന് ).

*1970സി.എച്ച്. മുഹമ്മദ്കോയ (1973 ഫെബ്രുവരി 5-ന് രാജിവെച്ചു).

*1967 സയ്യിദ് ഉമ്മർ ബാഫക്കി. 

*1960 എം.പി.എം. അഹമ്മദ് കുരിക്കൾ. (1969 ജൂലൈ 28-ന് നിര്യാതനായി).

*1957 എം.പി.എം. അഹമ്മദ് കുരിക്കൾ. 

## തിരഞ്ഞെടുപ്പുഫലങ്ങൾ
### 2006 മുതൽ 2016 വരെ

### 1977 മുതൽ 2001 വരെ
1977 മുതലുള്ള തിരഞ്ഞെടുപ്പുഫലങ്ങൾ. 

## ഇതും കാണുക
*കേരളത്തിലെ നിയമസഭാമണ്ഡലങ്ങൾ

## അവലംബം


വിഭാഗം:കേരളത്തിലെ നിയമസഭാമണ്ഡലങ്ങൾ
വർഗ്ഗം:1957-ൽ രൂപീകൃതമായ കേരളത്തിലെ നിയമസഭാമണ്ഡലങ്ങൾ
ഡെൽഹി സർവകലാശാല

ഇന്ത്യയുടെ തലസ്ഥാനനഗരമായ ഡെൽഹിയിൽ സ്ഥിതിചെയ്യുന്ന ഒരു പ്രധാന സർവകലാശാ‍ലയാണ് **ഡെൽഹി യൂണിവേഴ്സിറ്റി**. ഇന്ത്യൻ സർക്കാറിന്റെ ധനസഹായത്തിൽ പ്രവർത്തിക്കുന്ന ഒരു സർവകലാശാലയാണ് ഇത്. 1922 ലാണ് ഇത് സ്ഥാപിതമായത്.  ഇന്ത്യയിലെ സർവകലാശാലകളിൽ ഒരു ഉന്നത സർവകലാശാലയായി ഇത് കണക്കാക്കപ്പെടുന്നു. 
ഈ സർവകലാശാലയുടെ ചാൻസലർ ഇന്ത്യയുടെ ഉപരാഷ്ട്രപതിയാണ്. പ്രധാന പഠനശാഖകളായ സയൻസ്, ഇക്കണോമിക്സ്, ഇംഗ്ലീഷ്, ഹിന്ദുസ്ഥാനി ശാസ്ത്രീയസംഗീതം എന്നിവ വളരെ പ്രസിദ്ധമാണ്.
## പഠനശാഖകൾ
# ആർട്സ്
# ആയുർവേദം & യുനാനി മരുന്നുകൾ
# കോമ്മേഴ്സ് (Commerce & Business Studies)
# വിദ്യാഭ്യാസം (Education)

## മുൻ വൈസ് ചാൻസലർമാർ

#      ഹരി സിംഗ് കോർ     1922-1926
#       മോത്തി സാഗർ     1926-1930
#    അബ്ദുർ റഹ്മാൻ     1930-1934
#    രാം കിഷോർ     1934-1938
#    മൌരിസ് ആയ്യർ     1938-1950
#    എസ്. എൻ. സെൻ     1950-1953
#    ജി. എസ്. മഹാജാനി     1953-1957
#    V.K.R.V. റാവു     1957-1960
#    N.K. സിദ്ധാന്ത     1960-1961
#    C.D. ദേശ് മുഖ്     1962-1967
#    B.N. ഗാംഗുലി     1967-1969
#    K.N. രാജ്     1969-1970
#    സരൂപ് സിങ്     1971-1974
#    R.C. മെഹ്രോത്ര     1974-1979
#    ഗുർബസ്ക് സിംഗ്  1980-1985
#    മോനിസ് രാസ     1985-1990
#    ഉപേന്ദ്ര ബക്ഷി     1990-1994
#    V.R. മേഹ്ത     1995-2000
#    ദീപക് നയ്യർ     2000-2005
#    ദീപക് പെൻഡൽ     2005-...

## പുറത്തേക്കുള്ള കണ്ണികൾ
* Official Website.
* Du beat Student's Newspaper
* Information On Delhi University .

Delhi
വർഗ്ഗം:Educational institutions established in 1922
വർഗ്ഗം:University of Delhi alumni
വർഗ്ഗം:University of Delhi
വർഗ്ഗം:Cloud computing users
വർഗ്ഗം:ഡെൽഹിയിലെ സർവകലാശാലകൾ
വർഗ്ഗം:ഡെൽഹി സർവകലാശാല
വർഗ്ഗം:1922-ൽ ഇന്ത്യയിൽ ആരംഭിച്ച സ്ഥാപനങ്ങൾ
പ്രണയം

ഒരു വ്യക്തിയോട് മറ്റൊരു വ്യക്തിയ്ക്ക് തോന്നുന്ന അഗാധമായതും സന്തോഷമുളവാകുന്നതുമായ വൈകാരിക ബന്ധമാണ് **പ്രണയം**(ഇംഗ്ലീഷ്: Romance). മനുഷ്യബന്ധങ്ങൾ ഉടലെടുത്ത അന്ന് മുതൽ പ്രണയവും തുടങ്ങിയിരിക്കണം. കാരണം മനുഷ്യർ തമ്മിലുള്ള ബന്ധത്തിന്റെ അടിസ്ഥാനമായി കാണുന്നത് മറ്റേതിനേക്കാളും മാനസിക അടുപ്പമാണ്. മാനസിക പൊരുത്തമുള്ള പങ്കാളിയെ കണ്ടെത്താൻ ഉള്ള ജൈവീകമായ ചോദനയുടെ ഭാഗമാണ് പ്രണയം എന്ന്‌ പറയാം. കൂടാതെ സ്ത്രീക്ക് സ്ത്രീയോടും പുരുഷന് പുരുഷനോടും പ്രണയം തോന്നാം. ഇതിനെ 'സ്വവർഗപ്രണയം' എന്ന് അറിയപ്പെടുന്നു. ട്രാൻസ്ജൻഡർ ആളുകൾക്കും പ്രണയം തോന്നാം. പ്രണയത്തിന്റെ നിലനില്പും ഈ അടുപ്പത്തിൽ തന്നെ. പ്രണയത്തിന്റെ ചിഹ്നം ഹൃദയത്തിന്റെ രൂപത്തിൽ അറിയപ്പെടുന്നു. ഇത് പ്രണയിനികൾ ഹൃദയത്തിന്റെ ഇടതും വലതും പോലെ ഒന്നായിച്ചേർന്നപോലെ എന്ന അർത്ഥം ഉളവാക്കുന്നു. ഫെബ്രുവരി പതിനാലിനുള്ള 'വാലെന്റൈൻസ് ദിനം' ലോക പ്രണയദിനമായി ആചരിച്ചു വരുന്നു. ഭാരതത്തിൽ ഹിന്ദുദൈവമായ രാധാകൃഷ്ണന്മാരുടെ പ്രണയം കവികൾ പാടിപ്പുകഴ്ത്തിയ ഒന്നാണ്.

## പ്രണയത്തിന്റെ രസതന്ത്രം
ശാസ്ത്രീയമായി തലച്ചോറിൽ ഉണ്ടാകുന്ന ഫിറമോണുകൾ, ഡോപമിനുകൾ, സെറാടോണിൻ മുതലായ ഹോർമോണുകൾ എന്നിവ പ്രണയത്തിനുള്ള പ്രേരണയുളവാക്കുന്നു. അതിനാൽ ഇവയുടെ ഏറ്റക്കുറച്ചിൽ മൂലം പ്രണയം തീവ്രമാകാനും കുറയാനും സാധ്യതയുണ്ടെന്ന് വിദഗ്ദ്ധർ ചൂണ്ടിക്കാട്ടുന്നു.
## കൗമാരപ്രായത്തിലെ പ്രണയം
പൊതുവേ കൗമാരപ്രായക്കാരിൽ കാണപ്പെടുന്ന ആകർഷണവും പ്രണയവും അവരുടെ പെട്ടന്നുള്ള  ശാരീരിക മാനസിക വളർച്ചയുടെ ഭാഗമായി കാണപ്പെടുന്നതാണ്. ഇത് തികച്ചും സ്വാഭാവികവുമാണ്. ഇണയെ ആകർഷിക്കാനുള്ള ജൈവീകമായ പ്രചോദനത്തിന്റെ ഭാഗമായും പ്രണയം വിലയിരുത്തപ്പെടുന്നു.

വർഗ്ഗം:വികാരങ്ങൾ


## ഡേറ്റിംഗ്
വിദേശ രാജ്യങ്ങളിലെപ്പോലെ ഇന്ന്‌ ഇന്ത്യയിലും 'ഡേറ്റിംഗ്' (Dating) വ്യാപകമായിട്ടുണ്ട്, പ്രത്യേകിച്ചും നഗര പ്രദേശങ്ങളിൽ. പ്രണയത്തിലേക്ക് അല്ലെങ്കിൽ വിവാഹത്തിലേക്ക് കടക്കുന്നതിന് മുമ്പായി പരസ്പരം അറിയാനും മനസിലാക്കുവാനുമാണ് ആളുകൾ 'ഡേറ്റിംഗ്' ഉപയോഗപ്പെടുത്തുന്നത്. ഇതിനായി പുറത്തുപോവുകയോ, ഒരുമിച്ച് സമയം ചെലവിടുകയോ ചെയ്യാറുണ്ട്. അധികവും പുറത്തുവച്ച് കണ്ട്, എവിടെയെങ്കിലും പോവുക, ഭക്ഷണം കഴിക്കുക, സംസാരിക്കുക എന്നിങ്ങനെയാണ് പൊതുവെ കാണപ്പെടുന്ന രീതി. ഒരു വ്യക്തി, മറ്റൊരു വ്യക്തിയെ പഠിക്കാനും മനസിലാക്കുവാനും വേണ്ടി എടുക്കുന്നൊരു സമയമായതിനാൽ തന്നെ ഈ സമയത്തിന് വലിയ പ്രാധാന്യമുണ്ട്. ഈ ഘട്ടത്തിൽ കൂടെയുള്ള വ്യക്തിയെ ബുദ്ധിമുട്ടിക്കുന്ന തരത്തിൽ പെരുമാറിക്കഴിഞ്ഞാൽ അത് ബന്ധത്തിന്റെ മുന്നോട്ടുപോക്കിനെ പ്രതികൂലമായി ബാധിക്കാം. പരസ്പരം നല്ലരീതിയിൽ പെരുമാറുന്നതിന് ഒപ്പം തന്നെ ചുറ്റുമുള്ളവരോടും നല്ലരീതിയിൽ പെരുമാറേണ്ടതുണ്ട്. ഇതിൽ നിന്നുമാണ് പലരും ഈ വ്യക്തിയെ സ്വീകരിക്കണോ വേണ്ടയോ എന്ന് പോലും തീരുമാനിക്കുന്നത്. എന്നാൽ ഇന്ത്യയിൽ  ഡേറ്റിംഗ് എന്ന രീതിക്ക് പലപ്പോഴും പഴയ ചിന്താഗതിക്കാരായ ആളുകളിൽ നിന്നും എതിർപ്പ് നേരിടേണ്ടി വരാറുണ്ട്.
ചെമ്മരുതി ഗ്രാമപഞ്ചായത്ത്

തിരുവനന്തപുരം ജില്ലയിലെ വർക്കല താലൂക്കിലെ ഒരു ഗ്രാമപഞ്ചായത്താണ് **ചെമ്മരുതി**.. വർക്കല ബ്ലോക്ക് പഞ്ചായത്തിന്റെ ഭാഗമാണിത്.

## സ്ഥലനാമോൽപത്തി
ഇവിടെ ധാരാളമായി കാണപ്പെടുന്ന 'ചുവന്ന മരുതി' എന്ന സസ്യത്തിന്റെ പേരിൽനിന്നാണ് ചെമ്മരുതി എന്ന പേരുണ്ടായത്. 
 
## സാമൂഹ്യ രാഷ്ട്രീയ സാംസ്ക്കാരിക പ്രസ്ഥാനങ്ങൾ
എ.കെ.ജിയും, പി. കൃഷ്ണപിള്ളയും ഈ പ്രദേശത്തെത്തുകയും ഇവിടെ കർഷക പ്രസ്ഥാനം ആരംഭിക്കുകയും ചെയ്തു. പഞ്ചായത്തിലെ ആദ്യത്തെ വിദ്യാലയമാണ് ശ്രീനിവാസപുരം ഗവൺമെന്റ് ലോവർ പ്രൈമറി സ്കൂൾ.
 

## വാണിജ്യ-ഗതാഗത പ്രാധാന്യം
പാളയം-കുന്നിലുള്ള കശുവണ്ടി ഫാക്ടറിയാണ് പഞ്ചായത്തിലെ പ്രധാന വ്യവസായ സ്ഥാപനം. 
 

## പഞ്ചായത്ത് രൂപവത്കരണം/ആദ്യകാല ഭരണസമിതികൾ
15 ഓഗസ്റ്റ് 1953 ലാണ് ചെമ്മരുതി പഞ്ചായത്ത് രൂപീകൃതമായത്. സി.എൻ.കേശവനായിരുന്നു പഞ്ചായത്തിന്റെ ആദ്യത്തെ പ്രസിഡന്റ്. 

## അതിരുകൾ
കിഴക്ക് : മാവിൻമൂട്, 28-ാം മൈൽ റോഡ് നാവായ്ക്കുളം ഗ്രാമപഞ്ചായത്ത്,ഒറ്റൂർ പഞ്ചായത്ത് പടിഞ്ഞാറ് : വർക്കല മുനിസിപ്പാലിറ്റി പ്രദേശം, ഇലകമൺ ഗ്രാമപ്പഞ്ചായത്ത് വടക്ക് : വർക്കല-പാരിപ്പള്ളി പി.ഡബ്യു.ഡി റോഡ്, ഇലകമൺ പഞ്ചായത്ത് തെക്ക് : വർക്കല-കñമ്പലം റോഡ്, ഒറ്റൂർ ചെറുന്നിയൂർ പഞ്ചായത്തുകൾ 
 

## ഭൂപ്രകൃതി
ഭൂപ്രകൃതി അനുസരിച്ച് പഞ്ചായത്തിനെ കുന്നുകൾ, (കരിങ്കൽ ക്വാറികൾ), താഴ്വരകൾ, നെൽപാടങ്ങൾ എന്നിങ്ങനെ തരംതിരിക്കാം. 
 

## ജലപ്രകൃതി
ശരാശരി മഴലഭിക്കുന്ന പ്രദേശമാണിത്. കുളങ്ങളും, തോടുകളും, ചെമ്മരുത്തിയാറുമാണ് പഞ്ചായത്തിലെ പ്രധാന ഉപരിതല ജലസ്രോതസ്സ്. 
 
## ആരാധനാലയങ്ങൾ/തീർത്ഥാടന കേന്ദ്രങ്ങൾ
തൃപ്പോരിട്ടകാവ്, മുത്താന ശിവക്ഷേത്രം, ചേന്നൻകോട് ശ്രീധർമശാസ്താക്ഷേത്രം, കൂടാതെ ക്രിസ്ത്യൻ മുസ്ളീം പള്ളികളുമാണ് പഞ്ചായത്തിലെ പ്രധാന ആരാധനാലയങ്ങൾ. 

## ചരിത്രപ്രാധാന്യമുള്ള സ്ഥലങ്ങൾ
നടരാജഗുരുവിന്റെ ഗുരുകുലം ചെമ്മരുത്തി പഞ്ചായത്തിലാണ് സ്ഥിതി ചെയ്യുന്നത്.

## ഗ്രാമ പഞ്ചായത്ത് വാർഡുകൾ
#പാളയംകുന്ന് 
#കോവൂർ 
#ശിവപുരം 
#മുത്താന 
#മാവിൻമൂട് 
#ഞെക്കാട് 
#ചെമ്മരുതി 
#തറട്ട 
#പഞ്ചായത്താഫീസ് വാർഡ് 
#വണ്ടിപ്പുര 
#പനയറ 
#തോക്കാട് 
#പ്രാലേയഗിരി 
#ഊറ്റുകുഴി 
#മുട്ടപ്പലം 
#ശ്രീനവാസപുരം 
#നടയറ 
#ചാവടിമുക്ക്

## അവലംബങ്ങൾ